text:
 25.3.2014
 EL
 Επίσημη Εφημερίδα της Ευρωπαϊκής Ένωσης
 L 89/77
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στο δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 56 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίες διατάξεις σχετικά με την έγκριση προβολέων για μοτοποδήλατα και οχήματα που αντιμετωπίζονται ως τέτοια
 Ενσωματώνει όλο το έγκυρο κείμενο έως:
 τη σειρά τροποποιήσεων 01 — Ημερομηνία έναρξης ισχύος: 12 Σεπτεμβρίου 2001
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμός του «τύπου»
 3.
 Αίτηση έγκρισης
 4.
 Σημάνσεις
 5.
 Έγκριση
 6.
 Γενικές προδιαγραφές
 7.
 Ειδικές προδιαγραφές
 8.
 Διατάξεις σχετικά με τους έγχρωμους φακούς και φίλτρα
 9.
 Συμμόρφωση της παραγωγής
 10.
 Κυρώσεις για τη μη συμμόρφωσης της παραγωγής
 11.
 Τροποποίηση και επέκταση της έγκρισης τύπου προβολέων
 12.
 Οριστική διακοπή παραγωγής
 13.
 Ονόματα και διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και των διοικητικών υπηρεσιών
 14.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 -
 Ανακοίνωση σχετικά με την έγκριση, την επέκταση, την απόρριψη, την ανάκληση έγκρισης ή την οριστική διακοπή παραγωγής ενός τύπου προβολέα σύμφωνα με τον κανονισμό αριθ. 56
 Παράρτημα 2 -
 Διάταξη σήματος έγκρισης
 Παράρτημα 3 -
 Φωτομετρικές μετρήσεις
 Παράρτημα 4 -
 Ελάχιστες απαιτήσεις για τη συμμόρφωση των διαδικασιών ελέγχου της παραγωγής
 Παράρτημα 5 -
 Ελάχιστες απαιτήσεις δειγματοληψίας από επιθεωρητή
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός ισχύει για την έγκριση των προβολείς που χρησιμοποιούν λαμπτήρες πυράκτωσης, οι οποίοι παράγουν ενιαία δέσμη διασταύρωσης και με τους οποίους είναι εξοπλισμένα τα μοτοποδήλατα (1) και τα οχήματα που αντιμετωπίζονται ως τέτοια.
 2. ΟΡΙΣΜΟΣ ΤΟΥ «ΤΥΠΟΥ»
 Προβολείς διαφορετικών «τύπων» είναι προβολείς με ουσιώδεις διαφορές, όπως:
 2.1.
 η εμπορική ονομασία ή το εμπορικό σήμα·
 2.2.
 τα χαρακτηριστικά του οπτικού συστήματος·
 2.3.
 προσθήκη ή αφαίρεση στοιχείων ικανών να τροποποιήσουν τα οπτικά αποτελέσματα με ανάκλαση, διάθλαση ή απορρόφηση Μεταβολή στο χρώμα της δέσμης που εκπέμπουν οι προβολείς των οποίων τα λοιπά χαρακτηριστικά δεν αλλάξουν, δεν συνιστά αλλαγή του τύπου προβολέα. Σε αυτούς τους προβολείς χορηγείται ο ίδιος αριθμός έγκρισης.
 3. ΑΙΤΗΣΗ ΕΓΚΡΙΣΗΣ
 Η αίτηση έγκρισης υποβάλλεται από τον κάτοχο της εμπορικής ονομασίας ή του εμπορικού σήματος, ή από τον δεόντως εξουσιοδοτημένο αντιπρόσωπό του. Κάθε αίτηση συνοδεύεται από:
 3.1.
 Σχέδια σε τριπλότυπο, επαρκώς λεπτομερή ώστε να επιτρέπουν την αναγνώριση του τύπου. Τα σχέδια πρέπει να δείχνουν την προβλεπόμενη θέση για το σήμα έγκρισης και να παρουσιάζεται η πρόσθια όψη και η εγκάρσια διατομή του προβολέα, με σχηματική ένδειξη των νευρώσεων του φακού·
 3.2.
 Σύντομη τεχνική περιγραφή όπου δηλώνονται, ιδίως, η κατηγορία του προβλεπόμενου λαμπτήρα πυράκτωσης που προβλέπεται·
 3.3.
 Δύο διατάξεις με άχρωμους φακούς (2).
 3.4.
 Η αρμόδια αρχή βεβαιώνεται σχετικά με την ύπαρξη ικανοποιητικών διατάξεων για την εξασφάλιση αποτελεσματικού ελέγχου συμμόρφωσης της παραγωγής πριν από τη χορήγηση της έγκρισης τύπου.
 4. ΣΗΜΑΝΣΕΙΣ
 4.1.
 Οι προβολείς που υποβάλλονται για έγκριση φέρουν τις ακόλουθες ευδιάκριτες, ευανάγνωστες και ανεξίτηλες ενδείξεις:
 4.1.1.
 την εμπορική ονομασία


text:
ή το εμπορικό σήμα του αιτούντος·
 4.1.2.
 Τα στοιχεία αναγνώρισης της κατηγορίας των προβλεπόμενων λαμπτήρων πυράκτωσης·
 4.2.
 Επιπλέον, περιλαμβάνουν, επί του φακού και επί του κυρίου σώματος (ο ανακλαστήρας θεωρείται ως κύριο σώμα) (3) επαρκή χώρο για να τεθεί το σήμα έγκρισης· οι εν λόγω χώροι αυτός πρέπει να εμφαίνονται στα σχέδια που αναφέρονται στο σημείο 3.1. παραπάνω.
 5. ΕΓΚΡΙΣΗ
 5.1.
 Χορηγείται έγκριση εάν οι διατάξεις που υποβάλλονται σύμφωνα με το σημείο 3 παραπάνω πληρούν τις διατάξεις του παρόντος κανονισμού.
 5.2.
 Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία (επί του παρόντος 00, τα οποία αντιστοιχούν στον κανονισμό στην αρχική του έκδοση) υποδηλώνουν τη σειρά τροποποιήσεων που ενσωματώνουν την πλέον πρόσφατη σημαντική τεχνική τροποποίηση στον κανονισμό κατά την έκδοση της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό για άλλον τύπο προβολέων.
 5.3.
 Η κοινοποίηση της έγκρισης, της επέκτασης ή της απόρριψης της έγκρισης τύπου προβολέων σύμφωνα με τον παρόντα κανονισμό κοινοποιείται στα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου που είναι σύμφωνο με το υπόδειγμα του παραρτήματος 1 του παρόντος κανονισμού.
 5.4.
 Σε κάθε προβολέα, που συμμορφώνεται με έναν εγκεκριμένο τύπο βάσει του παρόντος κανονισμού, φέρει στον χώρο που περιγράφεται στο σημείο 4.2. παραπάνω, εκτός από τις σημάνσεις που προβλέπονται στο σημείο 4.1.:
 5.4.1.
 διεθνές σήμα έγκρισης (4) που περιλαμβάνει:
 5.4.1.1.
 κύκλο που περιβάλλει τον χαρακτήρα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (5)·
 5.4.1.2.
 έναν αριθμό έγκρισης·
 5.5.
 Οι σημάνσεις σύμφωνα με το σημείο 5.4. είναι ευανάγνωστες και ανεξίτηλες.
 5.6.
 Στο παράρτημα 2 του παρόντος κανονισμού παρατίθεται ένα παράδειγμα της διάταξης του σήματος έγκρισης.
 6. ΓΕΝΙΚΕΣ ΠΡΟΔΙΑΓΡΑΦΕΣ
 6.1.
 Κάθε διάταξη πρέπει να πληροί τις προδιαγραφές που καθορίζονται στο σημείο 7 του παρόντος κανονισμού.
 6.2.
 Οι προβολείς είναι σχεδιασμένοι και κατασκευασμένοι κατά τρόπο ώστε, υπό κανονικές συνθήκες χρήσης και παρά τους κραδασμούς στους οποίους ενδεχομένως υπόκεινται, να είναι εξασφαλισμένη η ικανοποιητική τους λειτουργία και να διατηρούν τα χαρακτηριστικά που ορίζει ο παρών κανονισμός.
 6.3.
 Τα μέρη που προορίζονται για τη συγκράτηση του λαμπτήρα πυράκτωσης στον ανακλαστήρα κατασκευάζονται κατά τρόπο ώστε, ακόμη και στο σκοτάδι, να είναι δυνατή η συναρμολόγηση του λαμπτήρα μόνον στην κατάλληλη θέση.
 7. ΕΙΔΙΚΕΣ ΠΡΟΔΙΑΓΡΑΦΕΣ
 7.1.
 Η ορθή θέση του φακού σε σχέση με το οπτικό σύστημα επισημαίνεται σαφώς και τυχόν περιστροφή του εμποδίζεται κατά τη λειτουργία.
 7.2.
 Για τη μέτρηση του φωτισμού που παράγεται από τον προβολέα, χρησιμοποιείται μέτρησης όπως περιγράφεται στο παράρτημα 3 του παρόντος κανονισμού, καθώς και πρότυπος λαμπτήρας πυράκτωσης με λεία και άχρωμη λυχνί της κατηγορίας S3 σύμφωνα με τον κανονισμό αριθ. 37.
 Ο πρότυπος λαμπτήρας πυράκτωσης ρυθμίζεται με την ισχύουσα φωτεινή ροή αναφοράς σύμφωνα με τις τιμές που προβλέπονται για τους εν λόγω λαμπτήρες στον κανονισμό αριθ. 37.
 7.3.
 Η δέσμη έχει «μεταίχμιο φωτεινής-σκοτεινής περιοχής» με επαρκή ευκρίνεια, ώστε να επιτυγχάνεται στην πράξη ικανοποιητική ρύθμιση. Το «μεταίχμιο φωτεινής-σκοτεινής περιοχής» είναι ουσιαστικά οριζόντιο και όσο το δυνατόν πιο ευθύ επί οριζοντίου μήκους τουλάχιστον ± 900 μετρούμενου σε απόσταση 10 m.
 Όταν ένας

type: contracts

jurisdiction: EU


text:
προβολέας έχει ρυθμιστεί σύμφωνα με το παράρτημα 3, πρέπει να πληροί τις απαιτήσεις που καθορίζονται σε αυτό.
 7.4.
 Η δέσμη φωτός δεν παρουσιάζει πλάγιες μετατοπίσεις που επηρεάζουν αρνητικά την καλή ορατότητα.
 7.5.
 Ο φωτισμός της οθόνης που αναφέρεται στο σημείο 7.2. παραπάνω μετράται με δέκτη φωτός, του οποίου η ωφέλιμη επιφάνεια βρίσκεται εντός τετραγώνου με πλευρά 65 mm.
 8. ΔΙΑΤΑΞΕΙΣ ΣΧΕΤΙΚΑ ΜΕ ΤΟΥΣ ΕΓΧΡΩΜΟΥΣ ΦΑΚΟΥΣ ΚΑΙ ΦΙΛΤΡΑ
 8.1. Η έγκριση επιτρέπεται να χορηγηθεί για προβολείς που εκπέμπουν άχρωμο ή επιλεκτικό κίτρινο χρώμα με άχρωμο λαμπτήρα. Εκφραζόμενα ως τριχρωματικές συντεταγμένες της Διεθνούς Επιτροπής Φωτισμού (CIE), τα χρωματομετρικά χαρακτηριστικά των κίτρινων φακών ή φίλτρων είναι τα εξής:
 Φίλτρο επιλεκτικό κίτρινο (πέτασμα ή φακός)
 Όριο προς το ερυθρό
 y ≥
 0,138 + 0,58 x
 Όριο προς το πράσινο
 y ≤
 1,29 x – 0,1
 Όριο προς το λευκό
 y ≤
 – x + 0,966
 Όριο προς την φασματική τιμή
 y ≤
 – x + 0,992
 που μπορεί επίσης να εκφρασθεί ως ακολούθως:
 κυρίαρχο μήκος κύματος
 575 - 585 nm
 συντελεστής καθαρότητας
 0,90 - 0,98
 Ο συντελεστής μετάδοσης (διαπερατότητα) να είναι ≥ 0,78
 Ο συντελεστής μετάδοσης καθορίζεται με τη χρήση φωτεινής πηγής χρωματικής θερμοκρασίας 2,856 K (που αντιστοιχεί στο φωτεινό σήμα Α της Διεθνούς Επιτροπής Φωτισμού, ΔΕΦ).
 8.2. Το φίλτρο πρέπει να είναι μέρος του προβολέα και να είναι στερεωμένο σε αυτόν έτσι ώστε ο χρήστης να μην μπορεί να το αφαιρέσει ακουσίως ή εσκεμμένα, με τη χρήση συνήθων εργαλείων.
 8.3. Παρατήρηση σχετικά με το χρώμα
 Κάθε έγκριση σύμφωνα με τον παρόντα κανονισμό χορηγείται, δυνάμει του παραπάνω σημείου 8.1., για τύπο προβολέα που εκπέμπει είτε άχρωμο φως είτε επιλεκτικό κίτρινο· το άρθρο 3 της συμφωνίας της οποίας ο παρών κανονισμός αποτελεί παράρτημα δεν εμποδίζει τα συμβαλλόμενα μέρη να απαγορεύουν, για οχήματα που ταξινομούνται σε αυτό, προβολείς που εκπέμπουν δέσμη άχρωμου ή επιλεκτικού κίτρινου φωτός.
 9. ΣΥΜΜΟΡΦΩΣΗ ΠΑΡΑΓΩΓΗΣ
 9.1.
 Οι προβολείς που εγκρίνονται βάσει του παρόντος κανονισμού κατασκευάζονται έτσι ώστε να συμμορφώνεται προς τον εγκεκριμένο τύπο, ικανοποιώντας τις απαιτήσεις των παραγράφων 7 και 8·
 9.2.
 Για να επαληθεύεται ότι πληρούνται οι απαιτήσεις του σημείου 9.1., διενεργούνται οι κατάλληλοι έλεγχοι παραγωγής.
 9.3.
 Ο κάτοχος της έγκρισης πρέπει ιδίως:
 9.3.1.
 να εξασφαλίζει την ύπαρξη διαδικασιών για τον αποτελεσματικό έλεγχο της ποιότητας των προϊόντων·
 9.3.2.
 να έχει πρόσβαση στον εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο·
 9.3.3.
 να εξασφαλίζει ότι καταγράφονται τα δεδομένα των αποτελεσμάτων των δοκιμών και ότι τα σχετικά έγγραφα θα παραμένουν διαθέσιμα για χρονικό διάστημα που θα καθορίζεται από τη διοικητική υπηρεσία·
 9.3.4.
 να αναλύει τα αποτελέσματα κάθε τύπου δοκιμών προκειμένου να διαπιστώνει και να διασφαλίζει τη σταθερότητα των χαρακτηριστικών του προϊόντος, λαμβάνοντας υπόψη τις αποκλίσεις της βιομηχανικής παραγωγής·
 9.3.5.
 να εξασφαλίζει ότι για κάθε τύπο προϊόντος διενεργούνται τουλάχιστον οι δοκιμές που προβλέπονται στο παράρτημα 4 του παρόντος κανονισμού·
 9.3.6.
 να εξασφαλίζει ότι κάθε συλλογή δειγμάτων από την οποία προκύπτουν ενδείξεις μη συμμόρφωσης με τον τύπο της δοκιμής που εξετάζεται θα ακολουθείται από νέα δειγματοληψία και εκ νέου δοκιμή. Λαμβάνονται όλα τα απαραίτητα μέτρα για την αποκατάσταση της συμμόρφωσης


text:
της αντίστοιχης παραγωγής.
 9.4.
 Η αρμόδια αρχή που χορήγησε την έγκριση τύπου μπορεί ανά πάσα στιγμή να ελέγξει τις εφαρμοζόμενες σε κάθε μονάδα παραγωγής μεθόδους ελέγχου της συμμόρφωσης.
 9.4.1.
 Σε κάθε επιθεώρηση, τα βιβλία δοκιμών και τα αρχεία παρακολούθησης της παραγωγής επιδεικνύονται στον επιθεωρητή.
 9.4.2.
 Ο επιθεωρητής επιτρέπεται να λάβει τυχαία δείγματα που θα υποβληθούν σε δοκιμή στο εργαστήριο του κατασκευαστή. Ο ελάχιστος αριθμός δειγμάτων μπορεί να καθοριστεί υπό το φως των αποτελεσμάτων των ελέγχων του ιδίου του κατασκευαστή.
 9.4.3.
 Όταν τα επίπεδα της ποιότητας εμφανίζονται ανεπαρκή ή όταν φαίνεται να είναι απαραίτητη η επαλήθευση της εγκυρότητας των δοκιμών που διεξήχθησαν κατ’ εφαρμογή του σημείου 9.4.2., ο επιθεωρητής επιλέγει δείγματα, τα οποία αποστέλλονται στην τεχνική υπηρεσία η οποία διεξήγαγε τις δοκιμές για την έγκριση τύπου, χρησιμοποιώντας τα κριτήρια του παραρτήματος 5.
 9.4.4.
 Η αρμόδια αρχή μπορεί να διεξάγει οποιαδήποτε δοκιμή που ορίζεται στον παρόντα κανονισμό. Οι δοκιμές αυτές θα εκτελούνται σε δείγματα που επιλέγονται τυχαία χωρίς να προκαλείται διαστρέβλωση των δεσμεύσεων παράδοσης του κατασκευαστή και σύμφωνα με τα κριτήρια του παραρτήματος 5.
 9.4.5.
 Η αρμόδια αρχή προσπαθεί να αποκτήσει συχνότητα επιθεώρησης μία φορά κάθε δύο χρόνια. Ωστόσο, είναι στη διακριτική ευχέρεια της αρμόδιας αρχής και στην εμπιστοσύνη της στις ρυθμίσεις για την εξασφάλιση αποτελεσματικού ελέγχου της συμμόρφωσης της παραγωγής. Στην περίπτωση που καταγραφούν αρνητικά αποτελέσματα, η αρμόδια αρχή εξασφαλίζει τη λήψη όλων των αναγκαίων μέτρων για να αποκατασταθεί εκ νέου η συμμόρφωση της παραγωγής το συντομότερο δυνατόν.
 9.5.
 Οι προβολείς με εμφανή ελαττώματα δεν λαμβάνονται υπόψη.
 10. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 10.1.
 Η έγκριση που χορηγείται σε σχέση με τύπο προβολέα σύμφωνα με τον παρόντα κανονισμό μπορεί να ανακληθεί αν δεν τηρούνται οι ανωτέρω απαιτήσεις ή αν ο προβολέας που φέρει το σήμα έγκρισης δεν συμμορφώνεται προς τον εγκεκριμένο τύπο.
 10.2.
 Εάν συμβαλλόμενο μέρος της συμφωνίας του 1958 που εφαρμόζει τον παρόντα κανονισμό ανακαλέσει έγκριση την οποία είχε χορηγήσει παλιότερα, ενημερώνει αμέσως τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 11. ΤΡΟΠΟΠΟΙΗΣΗ ΤΟΥ ΤΥΠΟΥ ΠΡΟΒΟΛΕΑ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 11.1.
 Κάθε τροποποίηση του τύπου του οχήματος διοικητική αρχή που έχει ενέκρινε τον τύπο προβολέα. Ακολούθως, υπηρεσία μπορεί είτε:
 11.1.1.
 να θεωρήσει ότι οι τροποποιήσεις που πραγματοποιήθηκαν δεν είναι πιθανόν να έχουν σημαντική αρνητική επίδραση και ότι σε κάθε περίπτωση ο τύπος του προβολέα εξακολουθεί να πληροί τις απαιτήσεις· ή
 11.1.2.
 να ζητήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
 11.2.
 Η επιβεβαίωση ή η απόρριψη της χορήγησης έγκρισης, με αναφορά των τροποποιήσεων, κοινοποιούνται, σύμφωνα με τη διαδικασία που προσδιορίζεται στο σημείο 5.3, στα μέρη της συμφωνίας που εφαρμόζουν τον παρόντα κανονισμό.
 11.3.
 Η αρμόδια αρχή η οποία χορηγεί την παράταση της έγκρισης εκχωρεί αύξοντα αριθμό για κάθε τέτοια επέκταση και ενημερώνει σχετικά τα λοιπά συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με τη διαβίβαση εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 12. ΟΡΙΣΤΙΚΗ ΔΙΑΚΟΠΗ ΠΑΡΑΓΩΓΗΣ


text:
Εάν ο κάτοχος της έγκρισης παύσει οριστικά να κατασκευάζει προβολέα που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με τη λήψη της σχετικής κοινοποίησης, η αρχή αυτή ενημερώνει σχετικά τα υπόλοιπα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης, σύμφωνα με το υπόδειγμα του παραρτήματος 1 του παρόντος κανονισμού.
 13. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό ανακοινώνουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και των διοικητικών αρχών που χορηγούν εγκρίσεις και στις οποίες πρέπει να αποστέλλονται τα έντυπα πιστοποίησης της έγκρισης ή της επέκτασης ή της απόρριψης ή της ανάκλησης της έγκρισης, που εκδίδονται σε άλλες χώρες.
 14. ΜΕΤΑΒΑΤΙΚΕΣ ΔΙΑΤΑΞΕΙΣ
 14.1.
 Έξι μήνες από την επίσημη ημερομηνία έναρξης ισχύος του κανονισμού αριθ. 113, τα συμβαλλόμενα μέρη που εφαρμόζουν τον παρόντα κανονισμό παύουν να χορηγούν εγκρίσεις ΟΕΕ σύμφωνα με τον παρόντα κανονισμό.
 14.2.
 Κανένα συμβαλλόμενο μέρος που εφαρμόζει τον παρόντα κανονισμό δεν πρέπει να απορρίψει τη χορήγηση επέκτασης έγκρισης σύμφωνα με τη σειρά τροποποιήσεων 01 του παρόντος κανονισμού.
 14.3.
 Οι εγκρίσεις που χορηγούνται βάσει του παρόντος κανονισμού πριν από την ημερομηνία έναρξης ισχύος του κανονισμού αριθ. 113 και όλες οι επεκτάσεις εγκρίσεων, συμπεριλαμβανομένων εκείνων που αναφέρονται στην αρχική έκδοση του παρόντος κανονισμού, που χορηγήθηκαν μεταγενέστερα, παραμένουν σε ισχύ επ’ αόριστον.
 14.4.
 Τα συμβαλλόμενα μέρη που εφαρμόζουν τον παρόντα κανονισμό εξακολουθούν να χορηγούν εγκρίσεις για προβολείς βάσει της σειράς 01 των τροποποιήσεων ή της αρχικής έκδοσης του παρόντος κανονισμού, με την προϋπόθεση ότι οι προβολείς προορίζονται ως προβολείς αντικατάστασης για τοποθέτηση σε οχήματα σε χρήση.
 14.5.
 Από την επίσημη ημερομηνία έναρξης ισχύος του κανονισμού αριθ. 113, κανένα συμβαλλόμενο μέρος που εφαρμόζει τον παρόντα κανονισμό δεν απαγορεύει την τοποθέτηση σε νέο τύπο οχήματος προβολέων εγκεκριμένων βάσει του κανονισμού αριθ. 113.
 14.6.
 Τα συμβαλλόμενα μέρη που εφαρμόζουν τον παρόντα κανονισμό συνεχίζουν να επιτρέπουν την τοποθέτηση σε τύπο οχήματος ή όχημα προβολέων εγκεκριμένων βάσει του παρόντος κανονισμού.
 14.7.
 Τα συμβαλλόμενα μέρη που εφαρμόζουν τον παρόντα κανονισμό συνεχίζουν να επιτρέπουν την τοποθέτηση ή τη χρήση σε χρησιμοποιούμενο όχημα προβολέων εγκεκριμένων βάσει του παρόντος κανονισμού όπως εγκρίθηκε στην αρχική του εκδοχή, υπό την προϋπόθεση ότι οι προβολείς προορίζονται ως προβολείς αντικατάστασης.
 (1) Όπως ορίζεται στη σύμβαση για την οδική κυκλοφορία του 1968, κεφάλαιο I άρθρο 1 στοιχείο ιγ) (E/CONF.56/16/Rev.l).
 (2) Εάν προορίζεται για την κατασκευή του προβολέα με έγχρωμους φακούς, υποβάλλονται επιπλέον δύο δείγματα από έγχρωμους φακούς μόνο για δοκιμή του χρώματος.
 (3) Αν ο φακός δεν είναι δυνατόν να αποχωριστεί από το κύριο σώμα (ο ανακλαστήρας θεωρείται ως κύριο σώμα), θα είναι αρκετή η παροχή αυτού του χώρου πάνω στον φακό.
 (4) Εάν διαφορετικοί τύποι προβολέων έχουν τον ίδιο φακό ή τον ίδιο ανακλαστήρα, ο φακός και ο ανακλαστήρας δύναται να φέρουν τα διάφορα σήματα έγκρισης αυτών των τύπων προβολέων, με την προϋπόθεση ότι


text:
ο αριθμός έγκρισης που χορηγείται για τον συγκεκριμένο υποβαλλόμενο τύπο δύναται να προσδιοριστεί χωρίς περιθώρια παρερμηνείας.
 (5) Οι διακριτικοί αριθμοί των μερών της συμφωνίας του 1958 παρουσιάζονται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Αναθ.1.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστο μέγεθος σελίδας: A4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΗ ΣΗΜΑΤΟΣ ΕΓΚΡΙΣΗΣ
 a ≥ 5 mm
 Ο προβολέας που φέρει την ανωτέρω σήμανση έγκρισης είναι ένας προβολέας εγκεκριμένος στις Κάτω Χώρες (E 4) με αριθμό έγκρισης 00243. Τα δύο πρώτα ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του παρόντος κανονισμού στην αρχική του μορφή.
 Σημείωση
 Ο αριθμός έγκρισης πρέπει να τοποθετείται πλησίον του κύκλου και είτε πάνω είτε κάτω από το γράμμα «E» ή δεξιά ή αριστερά του γράμματος αυτού. Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και κοιτάζουν προς την ίδια κατεύθυνση. Πρέπει να αποφεύγεται η χρήση λατινικών αριθμών ως αριθμών έγκρισης έτσι ώστε να αποφεύγεται οποιαδήποτε σύγχυση με άλλα σύμβολα.
 ΠΑΡΑΡΤΗΜΑ 3
 ΦΩΤΟΜΕΤΡΙΚΕΣ ΜΕΤΡΗΣΕΙΣ
 1.
 Για τις μετρήσεις, η οθόνη μέτρησης βρίσκεται σε απόσταση 10 m μπροστά από τον προβολέα και και να είναι κάθετα προς τη γραμμή που συνδέει το νήμα του λαμπτήρα και το σημείο HV· η γραμμή H-H πρέπει να είναι οριζόντια. Για τους λαμπτήρες με εγκάρσιο νήμα, το νήμα πρέπει να είναι όσο το δυνατόν πιο οριζόντιο κατά τη διάρκεια των μετρήσεων.
 2.
 Πλευρικά, οι προβολείς πρέπει να ρυθμίζονται έτσι ώστε η δέσμη να είναι όσο το δυνατόν πιο συμμετρική σε σχέση με τη γραμμή V-V
 3.
 Κατακόρυφα, ο προβολέας να ρυθμίζονται έτσι ώστε ο φωτισμός στο σημείο HV να είναι 2 lx. Υπό τις συνθήκες αυτές, το «μεταίχμιο φωτεινής-σκοτεινής περιοχής» πρέπει να βρίσκεται μεταξύ της γραμμής H-H και της γραμμής Η-100 mm.
 4.
 Όταν ο προβολέας είναι ρυθμισμένος σύμφωνα με τα σημεία 2 και 3 παραπάνω, ο φωτισμός πρέπει να πληροί τις ακόλουθες τιμές:
 4.1.
 στη γραμμή H-H και πάνω από τη γραμμή H-H: 2 lx κατ’ ανώτατο όριο·
 4.2.
 σε μια γραμμή που βρίσκεται 300 mm κάτω από τη γραμμή H-H και σε πλάτος 900 mm και στις δύο πλευρές της κατακόρυφης γραμμής V-V: όχι μικρότερο από 8 lx·
 4.3.
 σε μια γραμμή που βρίσκεται 600 mm κάτω από τη γραμμή H-H και σε πλάτος 900 mm και στις δύο πλευρές της κατακόρυφης γραμμής V-V: όχι μικρότερο από 4 lx·
 Οθόνη μέτρησης
 (διαστάσεις σε mm για 10 m και απόσταση)
 ΠΑΡΑΡΤΗΜΑ 4
 ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗ ΣΥΜΜΟΡΦΩΣΗ ΤΩΝ ΔΙΑΔΙΚΑΣΙΩΝ ΕΛΕΓΧΟΥ ΤΗΣ ΠΑΡΑΓΩΓΗΣ
 1. ΓΕΝΙΚΑ
 1.1.
 Οι απαιτήσεις συμμόρφωσης θεωρείται ότι πληρούνται από μηχανικής και γεωμετρικής άποψης, αν οι διαφορές δεν υπερβαίνουν τις αναπόφευκτες κατασκευαστικές αποκλίσεις στο πλαίσιο των απαιτήσεων του παρόντος κανονισμού.
 1.2.
 Όσον αφορά τη φωτομετρική απόδοση, η συμμόρφωση προβολέων μαζικής παραγωγής δεν αμφισβητείται, εφόσον κατά τη δοκιμή της φωτομετρικής απόδοσης οποιουδήποτε προβολέα επιλεγμένου τυχαία και εξοπλισμένου με πρότυπο λαμπτήρα πυράκτωσης, καμία μετρούμενη τιμή δεν διαφέρει αρνητικά περισσότερο από 20 % από τις τιμές που προβλέπεται στην παρόντα κανονισμό.
 1.3.
 Εάν τα αποτελέσματα των


text:
ανωτέρω δοκιμών δεν πληρούν τις απαιτήσεις, οι δοκιμές των προβολέων επαναλαμβάνονται με άλλο πρότυπο λαμπτήρα πυράκτωσης.
 1.4.
 Οι προβολείς με εμφανή ελαττώματα δεν λαμβάνονται υπόψη.
 1,5.
 Οι χρωματικές συντεταγμένες πρέπει να πληρούνται όταν ο προβολέας είναι εφοδιασμένος με λαμπτήρα πυράκτωσης ρυθμισμένο σε πρότυπη χρωματική θερμοκρασία Α.
 Οι φωτομετρική απόδοση προβολέα που εκπέμπει επιλεκτικό κίτρινο φως όταν διαθέτει λαμπτήρα πυράκτωσης είναι οι τιμές που περιλαμβάνονται στον παρόντα κανονισμό πολλαπλασιαζόμενες με 0,84.
 2. ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΑΠΟ ΤΟΝ ΚΑΤΑΣΚΕΥΑΣΤΗ
 Για κάθε τύπο προβολέα, ο κάτοχος του σήματος έγκρισης διεξάγει τουλάχιστον τις ακόλουθες δοκιμές, σε κατάλληλα χρονικά διαστήματα. Οι δοκιμές διεξάγονται σύμφωνα με τις διατάξεις του παρόντος κανονισμού.
 Αν οποιαδήποτε δειγματοληψία παρουσιάσει μη συμμόρφωση όσον αφορά τον εν λόγω τύπο δοκιμής, λαμβάνονται και δοκιμάζονται περαιτέρω δείγματα. Ο κατασκευαστής προβαίνει σε ενέργειες προκειμένου να διασφαλίσει τη συμμόρφωση της εν λόγω παραγωγής.
 2.1. Φύση των δοκιμών
 Οι δοκιμές συμμόρφωσης στον παρόντα κανονισμό καλύπτουν τα φωτομετρικά χαρακτηριστικά.
 2.2. Μέθοδοι που χρησιμοποιούνται στις δοκιμές
 2.2.1.
 Γενικά, οι δοκιμές διεξάγονται σύμφωνα με τις μεθόδους που προβλέπονται στον παρόντα κανονισμό.
 2.2.2.
 Σε οποιαδήποτε δοκιμή συμμόρφωσης που διεξάγεται από τον κατασκευαστή, μπορούν να χρησιμοποιούνται ισοδύναμες μέθοδοι, με τη συγκατάθεση της αρμόδιας αρχής για τις δοκιμές έγκρισης. Ο κατασκευαστής έχει την ευθύνη να αποδείξει ότι οι μέθοδοι που χρησιμοποιεί είναι ισοδύναμες με τις μεθόδους οι οποίες καθορίζονται στον παρόντα κανονισμό.
 2.2.3.
 Η εφαρμογή των σημείων 2.2.1 και 2.2.2 προϋποθέτει τακτική βαθμονόμηση του εξοπλισμού εκτέλεσης των δοκιμών και συσχέτισή του με τις μετρήσεις που διενεργούνται από την αρμόδια αρχή.
 2.2.4.
 Σε κάθε περίπτωση, οι μέθοδοι αναφοράς είναι αυτές που ορίζονται στον παρόντα κανονισμό, ιδιαίτερα όσον αφορά τον διοικητικό έλεγχο και τη δειγματοληψία.
 2.3. Φύση της δειγματοληψίας
 Τα δείγματα προβολέων επιλέγονται τυχαία από την παραγωγή μιας ομοιογενούς παρτίδας. Ως ομοιογενής παρτίδα νοείται σύνολο προβολέων του ίδιου τύπου καθοριζόμενο σύμφωνα με τις μεθόδους παραγωγής του κατασκευαστή.
 Η αξιολόγηση καλύπτει γενικότερα την εν σειρά παραγωγή από ξεχωριστά εργοστάσια. Ωστόσο, ο κατασκευαστής δύναται να συγκεντρώσει τα αρχεία που αφορούν τον ίδιο τύπο από διαφορετικά εργοστάσια, με την προϋπόθεση ότι αυτά λειτουργούν σύμφωνα με το ίδιο σύστημα ποιότητας και διαχείρισης ποιότητας.
 2.4. Μετρούμενα και καταγραφόμενα φωτομετρικά χαρακτηριστικά
 Ο προβολείς του δείγματος υποβάλλεται σε φωτομετρικές μετρήσεις στα σημεία που προβλέπονται από τον κανονισμό, με τη μέτρηση να περιορίζεται στα σημεία HV, LH, RH, L 600 και R 600.
 2.5. Κριτήρια αποδοχής
 Ο κατασκευαστής είναι υπεύθυνος για τη διενέργεια στατιστικής μελέτης των αποτελεσμάτων των δοκιμών και για τον καθορισμό, σε συμφωνία με την αρμόδια αρχή, των κριτηρίων αποδοχής των προϊόντων του προκειμένου αυτά να πληρούν τις προδιαγραφές που ορίζονται σχετικά με την επαλήθευση της συμμόρφωσης των προϊόντων στο σημείο 9.1 του παρόντος κανονισμού.
 Τα κριτήρια αποδοχής είναι τέτοια ώστε, με βαθμό εμπιστοσύνης 95 τοις εκατό, η ελάχιστη πιθανότητα επιτυχίας σε αιφνιδιαστικό έλεγχο σύμφωνα με το παράρτημα 5 (πρώτη δειγματοληψία) να είναι 0,95.
 ΠΑΡΑΡΤΗΜΑ 5
 ΕΛΑΧΙΣΤΕΣ ΑΠΑΙΤΗΣΕΙΣ ΔΕΙΓΜΑΤΟΛΗΨΙΑΣ ΑΠΟ ΕΠΙΘΕΩΡΗΤΗ
 1. ΓΕΝΙΚΑ
 1.1.
 Οι απαιτήσεις συμμόρφωσης θεωρείται ότι πληρούνται από μηχανικής και γεωμετρικής πλευράς, αν οι διαφορές δεν υπερβαίνουν τις αναπόφευκτες κατασκευαστικές αποκλίσεις εντός των απαιτήσεων του


text:
παρόντος κανονισμού.
 1.2.
 Όσον αφορά τη φωτομετρική απόδοση, η συμμόρφωση προβολέων μαζικής παραγωγής δεν αμφισβητείται, εφόσον κατά τη δοκιμή της φωτομετρικής απόδοσης οποιουδήποτε προβολέα επιλεγμένου τυχαία και εξοπλισμένου με πρότυπο λαμπτήρα πυράκτωσης, καμία μετρούμενη τιμή δεν διαφέρει αρνητικά περισσότερο από 20% από τις τιμές που προβλέπεται στην παρόντα κανονισμό.
 1.3.
 Οι χρωματικές συντεταγμένες πρέπει να πληρούνται όταν ο προβολέας είναι εφοδιασμένος με λαμπτήρα πυράκτωσης ρυθμισμένο σε πρότυπη χρωματική θερμοκρασία Α.
 Οι φωτομετρικές επιδόσεις προβολέα που εκπέμπει φως χρώματος κίτρινου επιλεκτικού πρέπει να πληρούν τις προβλεπόμενες στον παρόντα κανονισμό τιμές πολλαπλασιαζόμενες επί 0,84.
 2. ΠΡΩΤΗ ΔΕΙΓΜΑΤΟΛΗΨΙΑ
 Στην πρώτη δειγματοληψία, επιλέγονται τυχαία τέσσερις προβολείς. Το πρώτο ζευγάρι αποτελεί το δείγμα Α, το δεύτερο ζευγάρι το δείγμα Β.
 2.1. Η συμμόρφωση δεν αμφισβητείται
 2.1.1. Σύμφωνα με τη διαδικασία δειγματοληψίας, κατά το σχήμα 1 του παρόντος παραρτήματος, δεν αμφισβητείται η συμμόρφωση των προβολέων μαζικής παραγωγής εάν η απόκλιση των τιμών των προβολέων που μετρώνται προς δυσμενείς κατευθύνσεις είναι:
 2.1.1.1. Δείγμα Α
 A1:
 ένας προβολέας
 0 τοις εκατό
 ένας προβολέας δεν υπερβαίνει το
 20 τοις εκατό
 A2:
 και οι δύο προβολείς υπερβαίνουν το
 0 τοις εκατό
 αλλά δεν υπερβαίνουν το
 20 τοις εκατό
 πήγαινε στο δείγμα Β
 2.1.1.2. Δείγμα Β
 B1:
 και οι δύο προβολείς
 0 τοις εκατό
 2.2. Η συμμόρφωση αμφισβητείται
 2.2.1. Ύστερα από τη διαδικασία δειγματοληψίας κατά το σχήμα 1 του παρόντος παραρτήματος, αμφισβητείται η συμμόρφωση των προβολέων μαζικής παραγωγής και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρώνται στους προβολείς είναι οι εξής:
 2.2.1.1. Δείγμα Α
 A3:
 ένας προβολέας δεν υπερβαίνει το
 20 τοις εκατό
 ένας προβολέας υπερβαίνει το
 20 τοις εκατό
 αλλά δεν υπερβαίνουν το
 30 τοις εκατό
 2.2.1.2. Δείγμα Β
 B2:
 στην περίπτωση του Α2
 ένας προβολέας υπερβαίνει το
 0 τοις εκατό
 αλλά δεν υπερβαίνουν το
 20 τοις εκατό
 ένας προβολέας δεν υπερβαίνει το
 20 τοις εκατό
 B3:
 στην περίπτωση του Α2
 ένας προβολέας
 0 τοις εκατό
 ένας προβολέας υπερβαίνει το
 20 τοις εκατό
 αλλά δεν υπερβαίνουν το
 30 τοις εκατό
 2.3. Ανάκληση της έγκρισης
 Αμφισβητείται η συμμόρφωση και εφαρμόζεται το σημείο 10 εάν, σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, οι αποκλίσεις των τιμών που μετρώνται στους προβολείς είναι:
 2.3.1. Δείγμα Α
 A4:
 ένας προβολέας δεν υπερβαίνει το
 20 τοις εκατό
 ένας προβολέας υπερβαίνει το
 30 τοις εκατό
 A5:
 και οι δύο προβολείς υπερβαίνουν το
 20 τοις εκατό
 2.3.2. Δείγμα Β
 Β4:
 στην περίπτωση του Α2
 ένας προβολέας υπερβαίνει το
 0 τοις εκατό
 αλλά δεν υπερβαίνουν το
 20 τοις εκατό
 ένας προβολέας υπερβαίνει το
 20 τοις εκατό
 B5:
 στην περίπτωση του Α2
 και οι δύο προβολείς υπερβαίνουν το
 20 τοις εκατό
 B6:
 στην περίπτωση του Α2
 ένας προβολέας
 0 τοις εκατό
 ένας προβολέας υπερβαίνει το
 30 τοις εκατό
 3. ΕΠΑΝΑΛΑΜΒΑΝΟΜΕΝΗ ΔΕΙΓΜΑΤΟΛΗΨΙΑ
 Στις περιπτώσεις των A3, B2, B3 απαιτείται, εντός διμήνου μετά την κοινοποίηση, να επαναληφθεί η δειγματοληψία και να επιλεγεί τρίτο δείγμα C από δύο προβολείς και τέταρτο δείγμα D από δύο προβολείς που επιλέγονται από το απόθεμα που έχει δημιουργηθεί


text:
μετά την ευθυγράμμιση.
 3.1. Η συμμόρφωση δεν αμφισβητείται
 3.1.1. Σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, δεν αμφισβητείται η συμμόρφωση των προβολέων μαζικής παραγωγής, εάν οι αποκλίσεις των τιμών των προβολέων που μετρώνται είναι:
 3.1.1.1. Δείγμα C
 C1:
 ένας προβολέας
 0 τοις εκατό
 ένας προβολέας δεν υπερβαίνει το
 20 τοις εκατό
 C2:
 και οι δύο προβολείς υπερβαίνουν το
 0 τοις εκατό
 αλλά δεν υπερβαίνουν το
 20 τοις εκατό
 πήγαινε στο δείγμα D
 3.1.1.2. Δείγμα D
 D1:
 στην περίπτωση του C2
 και οι δύο προβολείς
 0 τοις εκατό
 3.2. Η συμμόρφωση αμφισβητείται
 3.2.1. Ύστερα από τη διαδικασία δειγματοληψίας κατά το σχήμα 1 του παρόντος παραρτήματος, αμφισβητείται η συμμόρφωση των προβολέων μαζικής παραγωγής και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρώνται στους προβολείς είναι οι εξής:
 3.2.1.1. Δείγμα D
 D2:
 στην περίπτωση του C2
 ένας προβολέας υπερβαίνει το
 0 τοις εκατό
 αλλά δεν υπερβαίνουν το
 20 τοις εκατό
 ένας προβολέας δεν υπερβαίνει το
 20 τοις εκατό
 3.3. Ανάκληση έγκρισης
 Αμφισβητείται η συμμόρφωση και εφαρμόζεται το σημείο 10 εάν, σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, οι αποκλίσεις των τιμών που μετρώνται στους προβολείς είναι:
 3.3.1. Δείγμα C
 C3:
 ένας προβολέας δεν υπερβαίνει το
 20 τοις εκατό
 ένας προβολέας υπερβαίνει το
 20 τοις εκατό
 C4:
 και οι δύο προβολείς υπερβαίνουν το
 20 τοις εκατό
 3.3.2. Δείγμα D
 D3:
 στην περίπτωση του C2
 ένας προβολέας 0 ή υπερβαίνει το
 0 τοις εκατό
 ένας προβολέας υπερβαίνει το
 20 τοις εκατό


text:
 23.2.2006
 EL
 Επίσημη Εφημερίδα της Ευρωπαϊκής Ένωσης
 L 53/43
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 146/2005
 της 2ας Δεκεμβρίου 2005
 για τροποποίηση του παραρτήματος IV (Ενέργεια) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα ΙV της συμφωνίας τροποποιήθηκε από την απόφαση αριθ. 102/2005 της Μεικτής Επιτροπής του ΕΟΧ (1).
 (2)
 Ο κανονισμός (ΕΚ) αριθ. 1228/2003 του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας (2), πρέπει να ενσωματωθεί στη συμφωνία.
 (3)
 Η οδηγία 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ (3), πρέπει να ενσωματωθεί στη συμφωνία.
 (4)
 Η οδηγία 2003/55/EΚ του Ευρωπαϊκού Κοινοβουλίου και του Συμβουλίου της 26ης Ιουνίου 2003 σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/EΚ (4), όπως διορθώθηκε με την ΕΕ L 16 της 23.1.2004, σ. 74, πρέπει να ενσωματωθεί στη συμφωνία.
 (5)
 Η απόφαση 2003/796/EΚ της Επιτροπής, της 11ης Νοεμβρίου 2003 σχετικά με τη σύσταση ευρωπαϊκής ομάδας ρυθμιστικών αρχών για την ηλεκτρική ενέργεια και το φυσικό αέριο (5), πρέπει να ενσωματωθεί στη συμφωνία.
 (6)
 Η οδηγία 2003/54/ΕΚ καταργεί την οδηγία 90/547/ΕΟΚ (6) και η οδηγία 2003/55/ΕΚ καταργεί την οδηγία 91/296/ΕΚ (7), οι οποίες ενσωματώνονται στη συμφωνία και οι οποίες ως εκ τούτου πρέπει να καταργηθούν στο πλαίσιο της συμφωνίας.
 (7)
 Η απόφαση 2003/796/ΕΚ καταργεί την απόφαση 92/167/ΕΟΚ (8), η οποία συνιστά τη νομική βάση για το παρόν προσάρτημα 4 του παραρτήματος IV της συμφωνίας και η οποία ως εκ τούτου πρέπει να καταργηθεί στο πλαίσιο της συμφωνίας,
 ΑΠΟΦΑΣΙΖΕΙ:
 Άρθρο 1
 Το παράρτημα IV της συμφωνίας τροποποιείται ως εξής:
 1.
 Προστίθενται τα ακόλουθα στο σημείο 11η (οδηγία 2002/31/ΕΚ της Επιτροπής):
 «, όπως τροποποιήθηκε από:
 —
 1 03 T: πράξη που αφορά τους όρους προσχώρησης της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και τις προσαρμογές των συνθηκών βάσει των οποίων ιδρύθηκε η Ευρωπαϊκή Ένωση, η οποία εγκρίθηκε στις 16 Απριλίου 2003 (ΕΕ L 236 της 23.9.2003, σ. 33).»
 2.
 Μετά το σημείο 19 (οδηγία 2001/77/ΕΚ του Ευρωπαϊκού Κοινοβουλίου και του Συμβουλίου) προστίθενται τα ακόλουθα σημεία:
 «20.
 32003 R 1228: κανονισμός (ΕΚ) αριθ. 1228/2003 του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας (ΕΕ L 176 της 15.7.2003, σ. 1).
 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 α)
 τα καθήκοντα του άρθρου 12 παράγραφος 2 διεκπεραιώνονται, όσον αφορά τα κράτη ΕΖΕΣ, από τις


text:
ρυθμιστικές αρχές των κρατών ΕΖΕΣ·
 β)
 τα ενδιαφερόμενα κράτη ΕΖΕΣ θα κληθούν να αποστείλουν παρατηρητές στη συνεδρίαση της επιτροπής που έχει συσταθεί βάσει του άρθρου 13. Οι αντιπρόσωποι των κρατών ΕΖΕΣ συμμετέχουν πλήρως στις εργασίες της επιτροπής, αλλά δεν έχουν δικαίωμα ψήφου.
 21.
 32003 D 0796: απόφαση 2003/796/EΚ της Επιτροπής, της 11ης Νοεμβρίου 2003, σχετικά με τη σύσταση ευρωπαϊκής ομάδας ρυθμιστικών αρχών για την ηλεκτρική ενέργεια και το φυσικό αέριο (ΕΕ L 296 της 14.11.2003, σ. 34).
 22.
 32003 L 0054: οδηγία 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ (ΕΕ L 176 της 15.7.2003, σ. 37).
 Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
 α)
 στο άρθρο 3 παράγραφος 2, οι λέξεις “οι διατάξεις της συνθήκης και, ειδικότερα, το άρθρο 86” καθίστανται “οι διατάξεις της συμφωνίας για τον ΕΟΧ, και ιδίως το άρθρο 59”·
 β)
 στο άρθρο 3 παράγραφος 8, οι λέξεις “Τα συμφέροντα της Κοινότητας” καθίστανται “Τα συμφέροντα των συμβαλλομένων μερών”·
 γ)
 στο άρθρο 3 παράγραφος 8, η φράση “άρθρο 86 της συνθήκης” καθίσταται “άρθρο 59 της συμφωνίας για τον ΕΟΧ”·
 δ)
 στο άρθρο 10, προστίθεται στο τέλος η ακόλουθη φράση: “Η παρούσα διάταξη δεν εφαρμόζεται στο Λιχτενστάιν.”·
 ε)
 στο άρθρο 23 παράγραφος 8, οι λέξεις “οι διατάξεις της συνθήκης και, ειδικότερα, το άρθρο 82” καθίστανται “οι διατάξεις της συμφωνίας για τον ΕΟΧ, και ιδίως το άρθρο 54”·
 στ)
 στο άρθρο 26 παράγραφος 1, στην τελευταία πρόταση, προστίθενται τα ακόλουθα: “και την Ισλανδία”·
 ζ)
 Το άρθρο 26 παράγραφος 2 αντικαθίσταται από το ακόλουθο κείμενο: “Ένα κράτος ΕΖΕΣ το οποίο, μετά την έναρξη ισχύος της απόφασης της Μεικτής Επιτροπής του ΕΟΧ αριθ. 146/2005, της 2ας Δεκεμβρίου 2005, για τεχνικούς λόγους έχει ουσιαστικά προβλήματα όσον αφορά το άνοιγμα της αγοράς του σε ορισμένες μικρές ομάδες μη οικιακών πελατών που αναφέρονται στο άρθρο 21 παράγραφος 1 στοιχείο β), μπορεί να ζητήσει παρέκκλιση από αυτήν τη διάταξη· η παρέκκλιση αυτή μπορεί να παραχωρείται από την Εποπτεύουσα Αρχή της ΕΖΕΣ για διάστημα που δεν υπερβαίνει τους 18 μήνες μετά την έναρξη ισχύος της απόφασης της Μεικτής Επιτροπής του ΕΟΧ αριθ. 146/2005, της 2ας Δεκεμβρίου 2005”·
 η)
 Η Ισλανδία θεωρείται ως ένα μικρό απομονωμένο σύστημα κατά την έννοια του άρθρου 2 παράγραφος 26. Συνεπώς, η παρέκκλιση που ορίζεται στο άρθρο 15 ισχύει ανάλογα.
 23.
 32003 L 0055: οδηγία 2003/55/EΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ (ΕΕ L 176 της 15.7.2003, σ. 57), όπως διορθώθηκε από την ΕΕ L 16 της 23.1.2004, σ. 74.
 Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
 α)
 στο άρθρο 3 παράγραφος 2, οι λέξεις “οι διατάξεις της συνθήκης και, ειδικότερα, το άρθρο 86” καθίστανται “οι διατάξεις της συμφωνίας για τον ΕΟΧ, και ιδίως το άρθρο 59”·
 β)
 στο άρθρο 3 παράγραφος 5, οι λέξεις “Τα συμφέροντα της Κοινότητας”


text:
καθίστανται “Τα συμφέροντα των συμβαλλομένων μερών”·
 γ)
 στο άρθρο 3 παράγραφος 5, η φράση “άρθρο 86 της συνθήκης” καθίσταται “άρθρο 59 της συμφωνίας για τον ΕΟΧ”·
 δ)
 στο άρθρο 9, προστίθεται στο τέλος η ακόλουθη φράση: “Η παρούσα διάταξη δεν εφαρμόζεται στο Λιχτενστάιν.”·
 ε)
 στο άρθρο 17 παράγραφος 2, στο τέλος της πρώτης πρότασης προστίθενται τα ακόλουθα:,“όπως αναφέρεται στη συμφωνία για τον ΕΟΧ, και προσαρμόζεται για τους σκοπούς της συμφωνίας για τον ΕΟΧ”·
 στ)
 στο άρθρο 25 παράγραφος 8, οι λέξεις “οι διατάξεις της συνθήκης και, ειδικότερα, το άρθρο 82” καθίστανται “οι διατάξεις της συμφωνίας για τον ΕΟΧ, και ιδίως το άρθρο 54”·
 ζ)
 Η Νορβηγία θεωρείται ως αναδυόμενη αγορά από τις 10 Απριλίου 2004 κατά την έννοια του άρθρου 2 παράγραφος 31. Συνεπώς, η παρέκκλιση που ορίζεται στο άρθρο 28 παράγραφος 2 ισχύει ανάλογα.
 η)
 Τα ενδιαφερόμενα κράτη ΕΖΕΣ θα κληθούν να αποστείλουν παρατηρητές στη συνεδρίαση της επιτροπής που έχει συσταθεί βάσει του άρθρου 30. Οι αντιπρόσωποι των κρατών ΕΖΕΣ συμμετέχουν πλήρως στις εργασίες της επιτροπής, αλλά δεν έχουν δικαίωμα ψήφου.»
 3.
 Τα κείμενα των σημείων 8 (οδηγία 90/547/ΕΟΚ του Συμβουλίου), 9 (οδηγία 91/296/ΕΟΚ του Συμβουλίου), 14 (οδηγία 96/92/ΕΚ του Ευρωπαϊκού Κοινοβουλίου και του Συμβουλίου) και 16 (οδηγία 98/30/ΕΚ του Ευρωπαϊκού Κοινοβουλίου και του Συμβουλίου) διαγράφονται.
 4.
 Τα κείμενα των προσαρτημάτων 2, 3 και 4 διαγράφονται.
 Άρθρο 2
 Τα κείμενα του κανονισμού (ΕΚ) αριθ. 1228/2003, των οδηγιών 2003/54/EΚ και 2003/55/ΕΚ, όπως διορθώθηκαν από την ΕΕ L 16 της 23.1.2004, σ. 74 και η απόφαση 2003/796/ΕΚ στην ισλανδική και νορβηγική γλώσσα, που πρόκειται να δημοσιευθούν στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 3η Δεκεμβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (9).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Δεκεμβρίου 2005.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. ο Πρίγκιπας Νικόλαος του ΛΙΧΤΕΝΣΤΆΪΝ
 (1) ΕΕ L 306 της 24.11.2005, σ. 34.
 (2) ΕΕ L 176 της 15.7.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1223/2004 του Συμβουλίου (ΕΕ L 233 της 2.7.2004, σ. 3).
 (3) ΕΕ L 176 της 15.7.2003, σ. 37· κανονισμός όπως τροποποιήθηκε από την οδηγία 2004/85/ΕΚ του Συμβουλίου (ΕΕ L 236 της 7.7.2004, σ. 10).
 (4) ΕΕ L 176 της 15.7.2003, σ. 57.
 (5) ΕΕ L 296 της 14.11.2003, σ. 34.
 (6) ΕΕ L 313 της 13.11.1990, σ. 30.
 (7) ΕΕ L 147 της 12.6.1991, σ. 37.
 (8) ΕΕ L 74 της 20.3.1992, σ. 43.
 (9) Έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22005A0517(03)
 Συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας της Σρι Λάνκα για την επανεισδοχή ατόμων που διαμένουν παράνομα - Δηλώσεις
 Επίσημη Εφημερίδα αριθ. L 124 της 17/05/2005 σ. 0043 - 0060
 Συμφωνίαμεταξύ της Ευρωπαϊκής Κοινότητας και της Σοσιαλιστικής Δημοκρατίας της Σρι Λάνκα για την επανεισδοχή ατόμων που διαμένουν παράνομαΗ ΕΥΡΩΠΑΪΚΗ ΚΟΙΝΟΤΗΤΑ, εφεξής "η Κοινότητα",καιΗ ΣΟΣΙΑΛΙΣΤΙΚΗ ΔΗΜΟΚΡΑΤΙΑ ΤΗΣ ΣΡΙ ΛΑΝΚΑ, εφεξής "η Σρι Λάνκα",στο εξής "τα συμβαλλόμενα μέρη",ΑΠΟΦΑΣΙΣΜΕΝΕΣ να ενισχύσουν τη συνεργασία τους για να καταπολεμήσουν την παράνομη μετανάστευση αποτελεσματικότερα,ΑΝΗΣΥΧΩΝΤΑΣ για τη σημαντική αύξηση των δραστηριοτήτων των ομάδων οργανωμένου εγκλήματος στη λαθραία μεταφορά μεταναστών και άλλων σχετικών εγκληματικών δραστηριοτήτων,ΕΠΙΘΥΜΩΝΤΑΣ να καθορίσουν, μέσω της παρούσας συμφωνίας και σε αμοιβαία βάση, ταχείες και αποτελεσματικές διαδικασίες για την επισήμανση και την επιστροφή ατόμων οι οποίοι δεν πληρούν, ή δεν πληρούν πλέον, τις προϋποθέσεις για την είσοδο, διαμονή, και ή εγκατάσταση στα εδάφη της Σρι Λάνκα ή ενός από τα κράτη μέλη της Ευρωπαϊκής Ένωσης, και για να διευκολύνουν τη μετεπιβίβαση αυτών των ατόμων με πνεύμα συνεργασίας,ΤΟΝΙΖΟΝΤΑΣ ότι η παρούσα συμφωνία εφαρμόζεται με την επιφύλαξη των δικαιωμάτων, υποχρεώσεων και αρμοδιοτήτων της Κοινότητας, των κρατών μελών της Ευρωπαϊκής Ένωσης και της Σρι Λάνκα στο πλαίσιο του διεθνούς δικαίου,ΘΕΩΡΩΝΤΑΣ ότι οι διατάξεις της παρούσας συμφωνίας, που υπάγεται στον τίτλο IV της συνθήκης για την ίδρυση της Ευρωπαϊκής Κοινότητας, δεν ισχύουν στο Βασίλειο της Δανίας, σύμφωνα με το πρωτόκολλο για τη θέση της Δανίας που επισυνάπτεται στη συνθήκη της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας,ΣΥΜΦΩΝΗΣΑΝ ΤΑ ΕΞΗΣ:Άρθρο 1ΟρισμοίΓια τους σκοπούς της παρούσας συμφωνίας:α) "Ως κράτος μέλος" νοείται κάθε κράτος μέλος της Ευρωπαϊκής Ένωσης, με εξαίρεση το Βασίλειο της Δανίας.β) Με τον όρο "υπήκοος κράτους μέλους" νοούνται τα άτομα τα οποία κατέχουν την εθνικότητα, όπως ορίζεται για τους σκοπούς της Κοινότητας, ενός κράτους μέλους.γ) Με τον όρο "υπήκοος της Σρι Λάνκα" νοούνται τα άτομα που είναι μόνιμοι κάτοικοι της Σρι Λάνκα.δ) Με τον όρο "υπήκοος της τρίτης χώρας" νοούνται τα άτομα που κατέχουν την εθνικότητα ή είναι μόνιμοι κάτοικοι άλλης χώρας εκτός της Σρι Λάνκα ή ενός από τα κράτη μέλη.ε) Ως "απάτριδες" νοούνται τα πρόσωπα τα οποία δεν κατέχουν εθνικότητα. Αυτός ο όρος δεν περιλαμβάνει τα άτομα τα οποία έχουν στερηθεί, ή έχουν παραιτηθεί, της εθνικότητάς τους αφότου εισήλθαν στο έδαφος της Σρι Λάνκα ή ενός από τα κράτη μέλη αντίστοιχα, εκτός αν αυτά τα πρόσωπα έχουν τουλάχιστον την υπόσχεση πολιτογράφησής τους από αυτό το κράτος.στ) Με τον όρο "άδεια παραμονής" νοείται οποιαδήποτε άδεια εκδίδεται από την Σρι Λάνκα ή από κράτος μέλος που επιτρέπει στο άτομο να διαμένει στο έδαφός της. Αυτό δεν συμπεριλαμβάνει την αίτηση για προσωρινές άδειες παραμονής στο έδαφός της σε συνδυασμό με τη διαδικασία εφαρμογής του καθεστώτος παροχής ασύλου ή την αίτηση για άδεια παραμονής.ζ) Με τον όρο "θεώρηση" νοείται η άδεια που εκδίδεται ή η απόφαση που λαμβάνει η Σρι Λάνκα ή ένα από τα κράτη μέλη, η οποία επιτρέπει την είσοδο ατόμου, ή τη διέλευση, από το έδαφός του Αυτό δεν συμπεριλαμβάνει τις θεωρήσεις για μετεπιβίβαση αεροπορικώς.ΤΜΗΜΑ IΥΠΟΧΡΕΩΣΕΙΣ


text: ΕΠΑΝΕΙΣΔΟΧΗΣ ΑΠΟ ΤΗΝ ΣΡΙ ΛΑΝΚΑΆρθρο 2Επανεισδοχή υπηκόων Σρι Λάνκα1. Η Σρι Λάνκα επιτρέπει την επανεισδοχή, κατόπιν αιτήσεως κράτους μέλους και χωρίς άλλες διατυπώσεις εκτός από εκείνες που προσδιορίζονται στην παρούσα συμφωνία, όλων των ατόμων τα οποία δεν πληρούν, ή δεν πληρούν πλέον, τις απαιτούμενες προϋποθέσεις για την είσοδο, διαμονή, ή εγκατάσταση στο έδαφος του αιτούντος κράτους μέλους υπό τον όρο ότι αποδεικνύεται, ή ότι μπορεί να υποτεθεί έγκυρα με βάση τα αρχικά αποδεικτικά στοιχεία που υποβάλλονται, ότι είναι υπήκοοι της Σρι Λάνκα.2. Κατόπιν αιτήσεως κράτους μέλους, η Σρι Λάνκα εκδίδει, χωρίς καθυστέρηση, τα απαιτούμενα ταξιδιωτικά έγγραφα για την επιστροφή του ατόμου για το οποίο γίνεται η επανεισδοχή, και για περίοδο ισχύος τουλάχιστον έξι μηνών. Αν, για νομικούς ή πραγματικούς λόγους, το εν λόγω άτομο δεν μπορεί να μεταφερθεί εντός της περιόδου ισχύος των ταξιδιωτικών εγγράφων που είχαν αρχικά εκδοθεί,, η Σρι Λάνκα παρατείνει την ισχύ των ταξιδιωτικών εγγράφων ή, όταν είναι αναγκαίο, εκδίδει νέο ταξιδιωτικό έγγραφο με την ίδια περίοδο ισχύος, που είναι κανονικά 14 ημερολογιακές ημέρες και δεν πρέπει να υπερβαίνουν τις 30 ημερολογιακές ημέρες. Αν η Σρι Λάνκα δεν γνωστοποιήσει την παραλαβή της αιτήσεως κράτους μέλους εντός 30 ημερολογιακών ημερών, θεωρείται ότι για τους σκοπούς της επιστροφής αποδέχεται τη χρήση του προσωρινού ταξιδιωτικού εγγράφου που επισυνάπτεται ως παράρτημα 7 στην παρούσα συμφωνία.Άρθρο 3Επανεισδοχή υπηκόων τρίτης χώρας ή απατρίδων1. Σρι Λάνκα επιτρέπει την επανεισδοχή, κατόπιν αιτήσεως κράτους μέλους και χωρίς άλλες διατυπώσεις εκτός από αυτές που προσδιορίζονται στην παρούσα συμφωνία, όλων των ατόμων που είναι υπήκοοι τρίτης χώρας ή των απατρίδων, τα οποία δεν πληρούν, ή δεν πληρούν πλέον, τις απαιτούμενες προϋποθέσεις για την είσοδο, παρουσία, ή εγκατάσταση στο έδαφος του αιτούντος κράτους μέλους, υπό τον όρο ότι αποδεικνύεται, ή ότι μπορεί να υποτεθεί έγκυρα με βάση τα αρχικά αποδεικτικά στοιχεία που υποβάλλονται, ότι αυτά τα άτομα:α) κατά την είσοδό τους κατείχαν έγκυρη θεώρηση ή άδεια παραμονής που εκδόθηκε από την Σρι Λάνκα, ήβ) εισήλθαν στο έδαφος των κρατών μελών παράνομα ερχόμενα απευθείας το έδαφος της Σρι Λάνκα. Ένα άτομο έρχεται απευθείας από τη Σρι Λάνκα κατά την έννοια της παρούσας υποπαραγράφου αν έχει φθάσει στο έδαφος των κρατών μελών αεροπορικώς ή με πλοίο χωρίς να έχει κάνει ενδιάμεση στάση στο έδαφος άλλης χώρας.2. Η υποχρέωση επανεισδοχής που αναφέρεται στην παράγραφο 1 δεν ισχύει αν:α) ο υπήκοος τρίτης χώρας ή ο άπατρις ήταν σε μετεπιβίβαση στο διεθνές αεροδρόμιο Colombo, ήβ) το αιτούν κράτος μέλος χορήγησε στον υπήκοο τρίτης χώρας ή στον άπατρι, πριν ή μετά την είσοδό του στο έδαφός του, θεώρηση ή άδεια παραμονής, εκτός αν αυτό το άτομο έχει στην κατοχή του θεώρηση ή άδεια παραμονής που εξέδωσε η Σρι Λάνκα, με μεγαλύτερη περίοδο ισχύος.3. Κατόπιν αιτήσεως κράτους μέλους, η Σρι Λάνκα χορηγεί, χωρίς καθυστέρηση, τα αναγκαία ταξιδιωτικά έγγραφα στο άτομο για το οποίο γίνεται η επανεισδοχή, τα οποία απαιτούνται για την επιστροφή του, και για περίοδο ισχύος τουλάχιστον έξι μηνών. Αν, για νομικούς ή πραγματικούς λόγους το εν λόγω άτομο δεν μπορεί να μεταφερθεί εντός της περιόδου ισχύος του ταξιδιωτικού εγγράφου το οποίο είχε αρχικά εκδοθεί,


text: η Σρι Λάνκα εκδίδει ταχέως, ήτοι εντός 14 ημερολογιακών ημερών, μη δυνάμενων ωστόσο να υπερβούν τις 30 ημέρες, νέο ταξιδιωτικό έγγραφο με την ίδια περίοδο ισχύος. Αν η Σρι Λάνκα δεν γνωστοποιήσει παραλαβή της αιτήσεως κράτους μέλους εντός 30 ημερολογιακών ημερών, θεωρείται ότι αποδέχεται τη χρήση του κοινού προσωρινού ταξιδιωτικού εγγράφου για τους σκοπούς της επιστροφής, το οποίο επισυνάπτεται ως παράρτημα 7 στην παρούσα συμφωνία.ΤΜΗΜΑ IIΥΠΟΧΡΕΩΣΕΙΣ ΕΠΑΝΕΙΣΔΟΧΗΣ ΕΚ ΜΕΡΟΥΣ ΤΗΣ ΚΟΙΝΟΤΗΤΑΣΆρθρο 4Επανεισδοχή υπηκόων της Κοινότητας1. Ένα κράτος μέλος επιτρέπει την επανεισδοχή, κατόπιν αιτήσεως της Σρι Λάνκα και χωρίς άλλες διατυπώσεις εκτός από εκείνες που προσδιορίζονται στην παρούσα συμφωνία, όλων των ατόμων τα οποία δεν πληρούν, ή δεν πληρούν πλέον, τις αναγκαίες προϋποθέσεις για την είσοδο, παρουσία ή διαμονή στο έδαφος της Σρι Λάνκα υπό τον όρο ότι αποδεικνύεται ή υποτίθεται έγκυρα με βάση τα αρχικά αποδεικτικά στοιχεία που υποβάλλονται, ότι είναι υπήκοοι αυτού του κράτους μέλους.2. Κατόπιν αιτήσεως της Σρι Λάνκα, ένα κράτος μέλος χορηγεί, χωρίς καθυστέρηση, τα αναγκαία ταξιδιωτικά έγγραφα στο άτομο για το οποίο γίνεται η επανεισδοχή, τα οποία απαιτούνται για την επιστροφή αυτού του ατόμου, και για περίοδο ισχύος τουλάχιστον έξι μηνών. Αν, για νομικούς ή πραγματικούς λόγους, το εν λόγω άτομο δεν μπορεί να μεταφερθεί εντός της περιόδου ισχύος του ταξιδιωτικού εγγράφου που είχε εκδοθεί αρχικά, το εν λόγω κράτος μέλος εκδίδει ταχέως εντός 14 ημερολογιακών ημερών μη δυναμένων να υπερβούν τις 30 ημέρες, νέο ταξιδιωτικό έγγραφο με την ίδια περίοδο ισχύος. Αν το εν λόγω κράτος μέλος δεν γνωστοποιήσει παραλαβή της αιτήσεως της Σρι Λάνκα εντός 30 ημερολογιακών ημερών, θεωρείται ότι αποδέχεται για τους λόγους της επιστροφής τη χρήση του κοινού προσωρινού ταξιδιωτικού εγγράφου, το οποίο επισυνάπτεται ως παράρτημα 7 στην παρούσα συμφωνία.Άρθρο 5Επανεισδοχή υπηκόων τρίτης χώρας και απατρίδων1. Ένα κράτος μέλος επιτρέπει την επανεισδοχή, κατόπιν αιτήσεως της Σρι Λάνκα και χωρίς άλλες διατυπώσεις εκτός από αυτές που προσδιορίζονται στην παρούσα συμφωνία, όλων των υπηκόων τρίτης χώρας ή απατρίδων οι οποίοι δεν πληρούν, ή δεν πληρούν πλέον, τις προϋποθέσεις που ισχύουν για την είσοδο, παρουσία, ή διαμονή στο έδαφος της Σρι Λάνκα υπό τον όρο ότι αποδεικνύεται, ή ότι μπορεί να υποτεθεί έγκυρα με βάση τα αρχικά αποδεικτικά στοιχεία που υποβλήθηκαν, ότι αυτά τα άτομα:α) κατά τη στιγμή εισόδου, κατείχαν έγκυρη θεώρηση ή άδεια παραμονής που έχει εκδοθεί από το κράτος μέλος στο οποίο υποβάλλεται η αίτηση, ήβ) εισήλθαν στο έδαφος των κρατών μελών παράνομα ερχόμενα απευθείας το έδαφος της Σρι Λάνκα. Ένα άτομο έρχεται απευθείας από τη Σρι Λάνκα κατά την έννοια της παρούσας υποπαραγράφου αν έχει φθάσει στο έδαφος των κρατών μελών αεροπορικώς ή με πλοίο χωρίς να έχει κάνει ενδιάμεση στάση στο έδαφος άλλης χώρας.2. Η υποχρέωση επανεισδοχής που αναφέρεται στην παράγραφο 1 δεν ισχύει αν:α) ο υπήκοος τρίτης χώρας ή ο άπατρις βρισκόταν σε μετεπιβίβαση σε διεθνές αεροδρόμιο του κράτους μέλους στο οποίο υποβλήθηκε η αίτηση, ήβ) η Σρι Λάνκα χορήγησε στον υπήκοο τρίτης χώρας ή στον άπατρι, πριν ή μετά την είσοδό του στο έδαφός του, θεώρηση ή άδεια παραμονής, εκτός αν αυτό το άτομο έχει στην κατοχή του θεώρηση


text: ή άδεια παραμονής που εξέδωσε το κράτος μέλος στο οποίο υποβλήθηκε η αίτηση, με μεγαλύτερη περίοδο ισχύος.3. Αν δύο ή περισσότερα κράτη μέλη εξέδωσαν θεώρηση ή άδεια παραμονής, η υποχρέωση επανεισδοχής που αναφέρεται στην παράγραφο 1, ανήκει στο κράτος μέλος που εξέδωσε το έγγραφο με μεγαλύτερη περίοδο ισχύος ή, αν ένα ή περισσότερα από αυτά τα έγγραφα έχουν λήξει, τότε το έγγραφο το οποίο ακόμη ισχύει. Αν όλα τα έγγραφα έχουν ήδη λήξει, η υποχρέωση επανεισδοχής που αναφέρεται στην παράγραφο 1, ανήκει στο κράτος μέλος το οποίο έχει εκδώσει το έγγραφο με την πιο πρόσφατη ημερομηνία λήξεως.4. Κατόπιν αιτήσεως της Σρι Λάνκα, ένα κράτος μέλος, χωρίς καθυστέρηση, εκδίδει τα αναγκαία ταξιδιωτικά έγγραφα για την επιστροφή του ατόμου για το οποίο γίνεται η επανεισδοχή, για περίοδο ισχύος τουλάχιστον έξι μηνών. Αν, για νομικούς ή πραγματικούς λόγους, το εν λόγω άτομο δεν μπορεί να μεταφερθεί εντός της περιόδου ισχύος του ταξιδιωτικού εγγράφου το οποίο έχει εκδοθεί αρχικά, το εν λόγω κράτος μέλος εκδίδει ταχέως, ήτοι εντός 14 ημερολογιακών ημερών μη δυναμένων να υπερβούν τις 30 ημερολογιακές ημέρες νέο ταξιδιωτικό έγγραφο με την ίδια περίοδο ισχύος. Αν το εν λόγω κράτος μέλος δεν έχει γνωστοποιήσει παραλαβή της αίτησης της Σρι Λάνκα εντός 30 ημερολογιακών ημερών, θεωρείται ότι για τους σκοπούς της επιστροφής αποδέχεται τη χρήση του κοινού προσωρινού ταξιδιωτικού εγγράφου, το οποίο επισυνάπτεται ως παράρτημα 7 στην παρούσα συμφωνία.ΤΜΗΜΑ IIIΔΙΑΔΙΚΑΣΙΑ ΕΠΑΝΕΙΣΔΟΧΗΣΆρθρο 6Αρχή1. Με την επιφύλαξη της παραγράφου 2, η μεταφορά ατόμου για το οποίο γίνεται η επανεισδοχή με βάση μία από τις υποχρεώσεις που αναφέρονται στα άρθρα 2 έως 5, απαιτεί την υποβολή αίτησης επανεισδοχής στις αρμόδιες αρχές του συμβαλλόμενου μέρους στο οποίο υποβάλλεται η αίτηση.2. Η αίτηση επανεισδοχής μπορεί να αντικατασταθεί από γραπτή ανακοίνωση που απευθύνεται στο συμβαλλόμενο μέρος στο οποίο υποβάλλεται η αίτηση, εντός εύλογου χρονικού διαστήματος πριν την επιστροφή του εν λόγω ατόμου, υπό τον όρο ότι:α) το άτομο για το οποίο γίνεται η επανεισδοχή, κατέχει έγκυρο ταξιδιωτικό έγγραφο και, αν χρειάζεται, έγκυρη θεώρηση ή άδεια παραμονής του συμβαλλόμενου μέρους στο οποίο υποβάλλεται η αίτηση, καιβ) το άτομο για το οποίο γίνεται η επανεισδοχή, είναι πρόθυμο να επιστρέψει στο έδαφος του συμβαλλόμενου μέρους στο οποίο υποβάλλεται η αίτηση.Άρθρο 7Αίτηση επανεισδοχής1. Στο μέτρο του δυνατού, η αίτηση επανεισδοχής πρέπει να περιλαμβάνει τις ακόλουθες πληροφορίες:α) τα προσωπικά στοιχεία του ατόμου για το οποίο γίνεται η επανεισδοχή [π.χ. ονοματεπώνυμο, όνομα πατρός, παρωνύμια ή ψευδώνυμα, ημερομηνία και τόπος γεννήσεως, φύλο, φυσικά χαρακτηριστικά, όνομα πατρός και μητρός, τρέχουσα και ενδεχομένως προηγούμενη εθνικότητα, γλώσσα, οικογενειακή κατάσταση, ονόματα συζύγου, τέκνων (αν υπάρχουν) ή πλησιέστερων συγγενών, τελευταίος τόπος διαμονής, αριθμός διαβατηρίου ή ταυτότητας, άδειας οδήγησης, σχολεία φοίτησης]·β) ένδειξη των μέσων με τα οποία θα χορηγηθούν αποδείξεις ή αρχικά αποδεικτικά στοιχεία της εθνικότητας, μετεπιβίβασης και παράνομης εισόδου και διαμονής.2. Στο μέτρο του δυνατού, η αίτηση επανεισδοχής πρέπει να περιλαμβάνει επίσης τις ακόλουθες πληροφορίες:α) μία δήλωση που αναφέρει ότι το πρόσωπο που μεταφέρεται μπορεί να χρειαστεί βοήθεια ή ιατρική περίθαλψη, υπό τον όρο ότι το εν λόγω πρόσωπο έχει δώσει ρητά τη συγκατάθεσή του·β) οποιοδήποτε άλλο μέτρο προστασίας ή ασφάλειας


text: που μπορεί να είναι αναγκαίο για την περίπτωση ατομικής μεταφοράς.3. Ένα κοινό έντυπο που πρέπει να χρησιμοποιείται για τις αιτήσεις επανεισδοχής, επισυνάπτεται ως παράρτημα 5 της παρούσας συμφωνίας.Άρθρο 8Αποδεικτικά μέσα όσον αφορά την υπηκοότητα1. Η απόδειξη της υπηκοότητας ή της μόνιμης διαμονής δυνάμει των παραγράφων 1 των άρθρων 2 και 4, μπορεί να παρασχεθεί με τα έγγραφα που απαριθμούνται στο παράρτημα 1 της παρούσας συμφωνίας, ακόμα και αν έχει λήξει η περίοδος ισχύος τους. Αν υποβληθούν τέτοια έγγραφα, τα κράτη μέλη και η Σρι Λάνκα αναγνωρίζουν αμοιβαία την εθνικότητα χωρίς άλλες διατυπώσεις. Η απόδειξη της υπηκοότητας δεν μπορεί να παρασχεθεί με πλαστά έγγραφα.2. Τα αρχικά αποδεικτικά στοιχεία υπηκοότητας δυνάμει των παραγράφων 1 των άρθρων 2 και 4, μπορούν να παρασχεθούν με τα έγγραφα που απαριθμούνται στο παράρτημα 2 της παρούσας συμφωνίας, ακόμα και αν έχει λήξει η περίοδος ισχύος τους. Αρχικά αποδεικτικά στοιχεία της εθνικότητας δεν μπορούν να παρασχεθούν με πλαστά έγγραφα.3. Εκτός αν δεν υπάρχουν τα αυθεντικά έγγραφα που απαριθμούνται στο παράρτημα 1, οι αρμόδιες διπλωματικές αντιπροσωπείες της Σρι Λάνκα ή του εν λόγω κράτους μέλους, προβαίνουν, κατόπιν αιτήσεως ή όταν είναι αναγκαίο, στις αναγκαίες ρυθμίσεις για να καθορίσουν κατόπιν συνεντεύξεως και χωρίς καθυστέρηση την εθνικότητα του ατόμου για το οποίο γίνεται η επανεισδοχή.Άρθρο 9Αποδεικτικά μέσα όσον αφορά υπηκόους τρίτων χωρών και των απατρίδων1. Η απόδειξη των όρων για την επανεισδοχή υπηκόων τρίτης χώρας και των απατρίδων, που αναφέρεται στην παράγραφο 1 των άρθρων 3 και 5, μπορεί να παρασχεθεί με τη βοήθεια των αποδεικτικών στοιχείων που απαριθμούνται στο παράρτημα 3 της παρούσας συμφωνίας· δεν μπορεί να παρασχεθεί με πλαστά έγγραφα. Τα συμβαλλόμενα μέρη αναγνωρίζουν αμοιβαία αυτή την απόδειξη χωρίς να απαιτήσουν περαιτέρω διατυπώσεις.2. Τα αρχικά αποδεικτικά στοιχεία των όρων επανεισδοχής ατόμων που υπάγονται σε άλλη νομολογία, όπως καθορίζεται στις παραγράφους του άρθρου 3 και του άρθρου 5, μπορούν να παρασχεθούν με τη βοήθεια των αποδεικτικών στοιχείων που απαριθμούνται στο παράρτημα 4 της παρούσας συμφωνίας. Τέτοια στοιχεία δεν μπορούν να παρασχεθούν με πλαστά έγγραφα. Όταν υποβληθούν τέτοια αρχικά αποδεικτικά στοιχεία, τα κράτη μέλη και η Σρι Λάνκα θεωρούν ότι πληρούνται οι προϋποθέσεις εκτός εάν μπορούν να αποδείξουν το αντίθετο. Σε περίπτωση αμφιβολίας τα συμβαλλόμενα μέρη προβαίνουν, κατόπιν διαβουλεύσεων και χωρίς καθυστέρηση, σε συνέντευξη του ατόμου για το οποίο γίνεται η επανεισδοχή.3. Οι παραβάσεις κατά την είσοδο, παρουσία ή διαμονή μπορούν να καθοριστούν με βάση τα ταξιδιωτικά έγγραφα του εν λόγω ατόμου στα οποία δεν εμφανίζεται η αναγκαία θεώρηση ή άλλη άδεια παραμονής για το έδαφος του αιτούντος κράτους μέλους. Μία δήλωση της αρμόδιας αρχής του αιτούντος συμβαλλόμενου μέρους ότι διαπιστώθηκε ότι το εν λόγω άτομο δεν κατείχε τα αναγκαία ταξιδιωτικά έγγραφα, την αναγκαία θεώρηση ή την άδεια παραμονής, παρέχει τα ίδια αρχικά αποδεικτικά στοιχεία σχετικά με την παράνομη είσοδο, διαμονή ή παρουσία στο έδαφός του.Άρθρο 10Προθεσμίες1. Η αίτηση επανεισδοχής πρέπει να υποβληθεί στην αρμόδια αρχή του συμβαλλόμενου μέρους στο οποίο υποβάλλεται η αίτηση, εντός μέγιστης προθεσμίας ενός έτους, αφού η αιτούσα αρχή ενημερωθεί σχετικά με το ότι ο υπήκοος τρίτης χώρας ή ο άπατρις δεν πληροί, ή δεν πληροί


text: πλέον, τις προϋποθέσεις που ισχύουν για την είσοδο, την παρουσία ή τη διαμονή του. Όταν υπάρχουν νομικά ή πραγματικά εμπόδια για την έγκαιρη υποβολή της αίτησης, η προθεσμία μπορεί, κατόπιν αιτήσεως, να παραταθεί αλλά μόνον έως ότου παύσουν να ισχύουν τα εν λόγω εμπόδια.2. Η αίτηση επανεισδοχής πρέπει να λάβει απάντηση εντός εύλογου χρονικού διαστήματος, και οπωσδήποτε εντός προθεσμίας 15 ημερολογιακών ημερών και να μην υπερβαίνει τις 30 ημερολογιακές ημέρες· η απόρριψη μιας αίτησης επανεισδοχής πρέπει να αιτιολογηθεί δεόντως. Αυτή η προθεσμία αρχίζει από την ημερομηνία παραλαβής της αίτησης επανεισδοχής. Αν δεν υπάρξει γνωστοποίηση της παραλαβής της αιτήσεως εντός της δέουσας προθεσμίας, θεωρείται ότι έχει εγκριθεί η μεταφορά.3. Κατόπιν εγκρίσεως ή, κατά περίπτωση, αν δεν ληφθεί γνωστοποίηση παραλαβής της αιτήσεως εντός της προθεσμίας 30 ημερολογιακών ημερών, το εν λόγω άτομο μεταφέρεται χωρίς άλλη καθυστέρηση και το αργότερο εντός προθεσμίας τριών μηνών. Κατόπιν αιτήσεως, αυτή η προθεσμία μπορεί να παραταθεί για το χρονικό διάστημα που απαιτείται για την εξέταση των νομικών ή πρακτικών εμποδίων.Άρθρο 11Λεπτομέρειες και τρόποι μεταφοράς1. Πριν από την επιστροφή ατόμου, οι αρμόδιες αρχές της Σρι Λάνκα και του ενδιαφερομένου κράτους μέλους προβαίνουν εγγράφως, και εκ των προτέρων, σε ορισμένες ρυθμίσεις σχετικά με την ημερομηνία μεταφοράς, το σημείο διέλευσης των συνόρων, την πιθανή συνοδεία και άλλες πληροφορίες σχετικά με τη μεταφορά.2. Δεν απαγορεύεται κανένα μεταφορικό μέσο, αεροπορικό, χερσαίο ή θαλάσσιο. Η επιστροφή αεροπορικώς δεν περιορίζεται στη χρήση του εθνικού αερομεταφορέα του αιτούντος συμβαλλόμενου μέρους, και μπορεί να λάβει χώρα μέσα στο πλαίσιο τακτικών πτήσεων καθώς και ναυλωμένων πτήσεων. Στην περίπτωση επιστροφής με συνοδεία, αυτή η συνοδεία δεν περιορίζεται σε εξουσιοδοτημένα άτομα του αιτούντος κράτους, υπό τον όρο ότι πρόκειται για εξουσιοδοτημένα πρόσωπα από τη Σρι Λάνκα ή οποιουδήποτε κράτους μέλους. Η Σρι Λάνκα και το εν λόγω κράτος μέλος προβαίνουν σε διαβουλεύσεις σχετικά με τις λεπτομέρειες των ναυλωμένων πτήσεων.ΤΜΗΜΑ IVΜΕΤΕΠΙΒΙΒΑΣΗΆρθρο 12Αρχές1. Τα κράτη μέλη και η Σρι Λάνκα προσπαθούν να περιορίσουν τη μετεπιβίβαση υπηκόων τρίτης χώρας ή απατρίδων, στις περιπτώσεις στις οποίες αυτά τα άτομα δεν μπορούν να παραδοθούν απευθείας στη χώρα προορισμού.2. Η Σρι Λάνκα επιτρέπει τη μετεπιβίβαση από το έδαφός της υπηκόων τρίτης χώρας ή των απατρίδων, αν το ζητήσει κράτος μέλος, και ένα κράτος μέλος επιτρέπει τη μετεπιβίβαση από το έδαφός του, υπηκόων τρίτης χώρας ή των απατρίδων, αν το ζητήσει η Σρι Λάνκα, υπό τον όρο ότι εξασφαλίζονται η συνέχεια του ταξιδιού σε ενδεχόμενα άλλα κράτη μετεπιβίβασης και η επανεισδοχή από το κράτος προορισμού.3. Η Σρι Λάνκα ή ένα κράτος μέλος μπορεί να αρνηθεί τη μετεπιβίβαση:α) αν ο υπήκοος τρίτης χώρας ή ο άπατρις απειλείται με δίωξη, ή μπορεί να αποτελέσει αντικείμενο διώξεων ή νομικών κυρώσεων σε άλλο κράτος μέλος μετεπιβίβασης ή στο κράτος προορισμού, ή μπορεί να απειληθεί με ποινική δίωξη στο έδαφος του κράτους μέλους στο οποίο υποβάλλεται η αίτηση, ήβ) για λόγους δημόσιας υγείας, εθνικής ασφάλειας ή δημόσιας τάξης ή ακόμα για λόγους εθνικών συμφερόντων.4. Η Σρι Λάνκα ή ένα κράτος μέλος μπορεί να ανακαλέσει την άδεια που έχει εκδοθεί σε περίπτωση που προκύψουν οι συνθήκες που αναφέρονται στην παράγραφο 3, οι


text: οποίες μπορούν να εμποδίσουν την πράξη μετεπιβίβασης, ή αν δεν εξασφαλίζεται πλέον η συνέχεια του ταξιδίου σε πιθανά κράτη διαμετακόμισης ή η επανεισδοχή από το κράτος προορισμού.Άρθρο 13Διαδικασία μετεπιβίβασης1. Κάθε αίτηση μετεπιβίβασης πρέπει να απευθύνεται εγγράφως στις αρμόδιες αρχές και να περιλαμβάνει τις ακόλουθες πληροφορίες:α) τύπος μετεπιβίβασης (αεροπορική, διά ξηράς ή θαλάσσια), τα ενδεχόμενα άλλα κράτη μετεπιβίβασης και προβλεπόμενος τελικός προορισμός·β) προσωπικά στοιχεία του εν λόγω ατόμου (π.χ. ονοματεπώνυμο, όνομα πατρός, παρωνύμια ή ψευδώνυμα, ημερομηνία γεννήσεως, φύλο, και —αν είναι δυνατόν— τόπος γεννήσεως, εθνικότητα, τύπος και αριθμός του ταξιδιωτικού εγγράφου)·γ) προβλεπόμενο σημείο διέλευσης των συνόρων, διάρκεια μεταφοράς και πιθανή χρήση συνοδείας·δ) μία δήλωση ότι, σύμφωνα με τη γνώμη του αιτούντος συμβαλλόμενου μέρους, πληρούνται οι όροι που αναφέρονται στο άρθρο 12 παράγραφος 2, και ότι δεν υπάρχει κανένας γνωστός λόγος για απόρριψη της αίτησης κατά την έννοια του άρθρου 12 παράγραφος 3.Ένα κοινό έντυπο που πρέπει να χρησιμοποιείται για τις αιτήσεις μετεπιβίβασης επισυνάπτεται στο παράρτημα 6 της παρούσας συμφωνίας.2. Η αρμόδια αρχή του συμβαλλόμενου μέρους στο οποίο υποβάλλεται η αίτηση ενημερώνει, χωρίς καθυστέρηση και γραπτώς, την αρμόδια αρχή που ζητάει την εισδοχή, επιβεβαιώνοντας το σημείο διέλευσης των συνόρων και την προβλεπόμενη διάρκεια της εισδοχής, ή την ενημερώνει σχετικά με την άρνηση της εισδοχής και σχετικά με τους λόγους αυτής της άρνησης.3. Αν η μετεπιβίβαση πραγματοποιείται αεροπορικώς, το άτομο για το οποίο γίνεται η επανεισδοχή, και η πιθανή συνοδεία του απαλλάσσονται από την υποχρέωση να διαθέτουν θεώρηση αεροπορικής μετεπιβίβασης.4. Οι αρμόδιες αρχές του συμβαλλόμενου μέρους στο οποίο υποβάλλεται η αίτηση, με την επιφύλαξη αμοιβαίων διαβουλεύσεων, υποστηρίζει τη μετεπιβίβαση ειδικότερα με την επιτήρηση των εν λόγω ατόμων και την παροχή των κατάλληλων εξοπλισμών για το σκοπό αυτό.ΤΜΗΜΑ VΕΞΟΔΑΆρθρο 14Έξοδα μεταφοράς και μετεπιβίβασηςΜε την επιφύλαξη του δικαιώματος των αρμοδίων αρχών να ανακτούν τα έξοδα που συνδέονται με την επανεισδοχή, από το άτομο για το οποίο γίνεται η επανεισδοχή ή από τρίτο μέρος, όλα τα έξοδα μεταφοράς μέχρι τα σύνορα της χώρας τελικού προορισμού, που αναλαμβάνονται στο πλαίσιο της επανεισδοχής ή της μετεπιβίβασης, σε εφαρμογή της παρούσας συμφωνίας, επιβαρύνουν το αιτούν συμβαλλόμενο μέρος.ΤΜΗΜΑ VIΠΡΟΣΤΑΣΙΑ ΤΩΝ ΣΤΟΙΧΕΙΩΝ ΚΑΙ ΡΗΤΡΑ ΣΥΜΦΩΝΑ ΜΕ ΤΗΝ ΟΠΟΙΑ ΔΕΝ ΘΙΓΟΝΤΑΙ ΟΙ ΔΙΕΘΝΕΙΣ ΣΥΜΦΩΝΙΕΣΆρθρο 15Προστασία των στοιχείωνΗ ανακοίνωση προσωπικών στοιχείων γίνεται μόνον εάν αυτή η ανακοίνωση είναι αναγκαία για την εκτέλεση της παρούσας συμφωνίας από τις αρμόδιες αρχές της Σρι Λάνκα ή κράτους μέλους ανάλογα με την περίπτωση. Η χρήση των προσωπικών στοιχείων σε συγκεκριμένη περίπτωση διέπεται από την εθνική νομοθεσία της Σρι Λάνκα και, όταν ο ελεγκτής είναι η αρμόδια αρχή κράτους μέλους, από τις διατάξεις της οδηγίας 95/46/EΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31) και της εθνικής νομοθεσίας αυτού του κράτους μέλους που έχει θεσπιστεί σε εφαρμογή αυτής της οδηγίας. Επιπλέον, εφαρμόζονται οι ακόλουθες αρχές:α) τα προσωπικά στοιχεία χρησιμοποιούνται με θεμιτό και νόμιμο τρόπο·β) τα προσωπικά στοιχεία συγκεντρώνονται για το συγκεκριμένο, ρητό και νόμιμο σκοπό εφαρμογής της παρούσας συμφωνίας


text: και δεν μπορούν να χρησιμοποιηθούν περαιτέρω από την αρχή που τα ανακοινώνει ή από την παραλήπτρια αρχή, κατά τρόπο που δεν συμβιβάζεται με αυτό το σκοπό·γ) τα προσωπικά στοιχεία πρέπει να είναι τα κατάλληλα, συναφή και να μην υπερβαίνουν τον σκοπό για τον οποίο συγκεντρώνονται ή/και χρησιμοποιούνται περαιτέρω· ειδικότερα, τα προσωπικά στοιχεία που ανακοινώνονται πρέπει να αφορούν μόνο τις ακόλουθες πληροφορίες:- τα ατομικά στοιχεία για το άτομο το οποίο μεταφέρεται (π.χ., ονοματεπώνυμο, κάθε προγενέστερο όνομα, υποκοριστικό ή ψευδώνυμο, ημερομηνία, φύλο, όνομα πατρός και μητρός, ημερομηνία και τόπος γεννήσεως, ισχύουσα και προηγούμενη εθνικότητα, τελευταίος τόπος διαμονής, σχολεία φοίτησης, οικογενειακή κατάσταση, όνομα συζύγου και τέκνων, κατά περίπτωση, και ονόματα άλλων μελών της οικογενείας ή στενών συγγενών),- την ταυτότητα, διαβατήριο ή άδεια οδήγησης (αριθμός, περίοδος ισχύος, ημερομηνία, αρχή και τόπος έκδοσης),- τόποι διαμονής και δρομολόγια,- άλλες πληροφορίες που απαιτούνται για την επισήμανση του προσώπου που πρόκειται να μεταφερθεί ή για την εξέταση των αιτήσεων επανεισδοχής δυνάμει της παρούσας συμφωνίας·δ) τα προσωπικά στοιχεία πρέπει να είναι ακριβή και να ενημερώνονται όταν είναι αναγκαίο·ε) τα προσωπικά στοιχεία πρέπει να διατηρούνται υπό μορφή που να επιτρέπει την επισήμανση των εν λόγω ατόμων για περίοδο η οποία δεν πρέπει να υπερβαίνει το αναγκαίο χρονικό διάστημα για τους σκοπούς για τους οποίους αυτά τα στοιχεία συγκεντρώνονται ή για τους οποίους χρησιμοποιούνται περαιτέρω·στ) η αρχή που ανακοινώνει τα στοιχεία καθώς και η παραλήπτρια αρχή λαμβάνουν τα αναγκαία μέτρα, ανάλογα με την περίπτωση, για τη διόρθωση, την εξάλειψη ή τη φύλαξη προσωπικών στοιχείων όταν η χρησιμοποίησή τους δεν συμβιβάζεται με τις διατάξεις του παρόντος άρθρου, ειδικότερα επειδή αυτά τα στοιχεία δεν είναι κατάλληλα, συναφή, ακριβή, ή υπερβαίνουν τους σκοπούς για τους οποίους χρησιμοποιούνται. Αυτό συμπεριλαμβάνει την κοινοποίηση στο άλλο μέρος κάθε διόρθωσης, εξάλειψης ή φύλαξης·ζ) κατόπιν αιτήσεως, ο παραλήπτης ενημερώνει την αρχή που έχει ανακοινώσει τα στοιχεία, τη χρήση των ανακοινωθέντων στοιχείων και τα αποτελέσματα αυτής της χρήσης·η) τα προσωπικά στοιχεία μπορούν να ανακοινώνονται μόνο στις αρμόδιες αρχές. Η περαιτέρω ανακοίνωση σε άλλους φορείς απαιτεί την προηγούμενη έγκριση της αρχής που τα ανακοινώνει·θ) οι αρχές που ανακοινώνουν τα στοιχεία και οι παραλήπτριες αρχές είναι υποχρεωμένες να προβαίνουν σε έγγραφη καταχώριση της ανακοίνωσης και της παραλαβής των προσωπικών στοιχείων.Άρθρο 16Ρήτρα σύμφωνα με την οποία δεν θίγονται οι διεθνείς συμφωνίες1. Η παρούσα συμφωνία δεν επηρεάζει τα δικαιώματα, τις υποχρεώσεις και τις αρμοδιότητες της Κοινότητας, των κρατών μελών και της Σρι Λάνκα, που απορρέουν από το διεθνές δίκαιο και ειδικότερα από κάθε ισχύουσα διεθνή σύμβαση ή συμφωνία της οποίας είναι συμβαλλόμενα μέρη.2. Κανένα στοιχείο της παρούσας συμφωνίας δεν εμποδίζει την επιστροφή ατόμων στο πλαίσιο άλλων επισήμων ή άτυπων ρυθμίσεων.ΤΜΗΜΑ VIIΕΦΑΡΜΟΓΗ ΚΑΙ ΕΚΤΕΛΕΣΗΆρθρο 17Μεικτή επιτροπή επανεισδοχής1. Τα συμβαλλόμενα μέρη παρέχουν αμοιβαία βοήθεια κατά την εφαρμογή και την ερμηνεία της παρούσας συμφωνίας. Για το σκοπό αυτό, συστήνουν επιτροπή επανεισδοχής η οποία θα είναι ειδικότερα επιφορτισμένη με τα ακόλουθα:α) να παρακολουθεί την εφαρμογή της παρούσας συμφωνίας·β) να αποφασίζει σχετικά με τις λεπτομέρειες εφαρμογής με στόχο την ενιαία εκτέλεση της συμφωνίας·γ) να έχει τακτικές ανταλλαγές πληροφοριών σχετικά με τα πρωτόκολλα εφαρμογής που καταρτίζονται από τα διάφορα κράτη


text: μέλη και τη Σρι Λάνκα σε εφαρμογή του άρθρου 18·δ) να αποφασίζει σχετικά με τις ειδικές ρυθμίσεις εφαρμογής με σκοπό την καλή διαχείριση των ροών επιστροφών·ε) να προτείνει τις τροποποιήσεις των πρωτοκόλλων της παρούσας συμφωνίας·στ) να συστήνει τροποποιήσεις της παρούσας συμφωνίας.2. Οι αποφάσεις της μεικτής επιτροπής είναι δεσμευτικές για τα μέρη.3. Η μεικτή επιτροπή αποτελείται από τους αντιπροσώπους της Κοινότητας και της Σρι Λάνκα· η Κοινότητα αντιπροσωπεύεται από την Επιτροπή των Ευρωπαϊκών Κοινοτήτων επικουρούμενη από τους εμπειρογνώμονες των κρατών μελών.4. Η μεικτή επιτροπή συνέρχεται, όταν είναι αναγκαίο, κατόπιν αιτήσεως ενός από τα συμβαλλόμενα μέρη.5. Η μεικτή επιτροπή καθορίζει τους διαδικαστικούς της κανόνες.Άρθρο 18Πρωτόκολλα εφαρμογής1. Η Σρι Λάνκα και ένα κράτος μέλος μπορούν να καταρτίσουν τα πρωτόκολλα εφαρμογής τα οποία καλύπτουν τους κανόνες για τα ακόλουθα:α) τον ορισμό των αρμοδίων αρχών, των σημείων διέλευσης των συνόρων και την ανταλλαγή σημείων επαφής·β) τους όρους που ισχύουν για τη μετεπιβίβαση υπό συνοδεία υπηκόων τρίτης χώρας και των απατρίδων·γ) τα μέσα και συμπληρωματικά έγγραφα με εκείνα που απαριθμούνται στα παραρτήματα 1 έως 4 της παρούσας συμφωνίας.2. Tα πρωτόκολλα εφαρμογής που αναφέρονται στην παράγραφο 1 τίθενται σε ισχύ μόνον αφού κοινοποιηθούν στη μεικτή επιτροπή επανεισδοχής (άρθρο 17).3. Η Σρι Λάνκα συμφωνεί να εφαρμόζει επίσης κάθε διάταξη του πρωτοκόλλου εφαρμογής που έχει συναφθεί με ένα κράτος μέλος, στις σχέσεις της με οποιοδήποτε άλλο κράτος μέλος κατόπιν αιτήσεως του τελευταίου.Άρθρο 19Σχέση με τις διμερείς συμφωνίες επανεισδοχής ή τις διατάξεις των κρατών μελώνΟι διατάξεις της παρούσας συμφωνίας έχουν προτεραιότητα έναντι των διατάξεων οποιασδήποτε διμερούς συμφωνίας ή ρυθμίσεις για την επανεισδοχή ατόμων που διαμένουν χωρίς άδεια και οι οποίες μπορούν να έχουν συναφθεί, βάσει του άρθρου 18, μεταξύ των διαφόρων κρατών μελών και της Σρι Λάνκα, στο βαθμό που οι διατάξεις αυτών των συμφωνιών ή ρυθμίσεων δεν συμβιβάζονται με τις διατάξεις της παρούσας συμφωνίας.ΤΜΗΜΑ VIIIΤΕΛΙΚΕΣ ΔΙΑΤΑΞΕΙΣΆρθρο 20Εδαφική εφαρμογή1. Με την επιφύλαξη της παραγράφου 2, η παρούσα συμφωνία εφαρμόζεται στο έδαφος στο οποίο ισχύει η συνθήκη για την ίδρυση της Ευρωπαϊκής Κοινότητας και στο έδαφος της Σρι Λάνκα.2. Η παρούσα συμφωνία δεν εφαρμόζεται στο έδαφος του Βασιλείου της Δανίας.Άρθρο 21Έναρξη ισχύος, διάρκεια και περάτωση1. Η παρούσα συμφωνία επικυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες διαδικασίες τους.2. Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την ημερομηνία κατά την οποία τα συμβαλλόμενα μέρη κοινοποιούν αμοιβαία ότι έχουν ολοκληρωθεί οι διαδικασίες που αναφέρονται στην πρώτη παράγραφο.3. Η παρούσα συμφωνία έχει απεριόριστη διάρκεια.4. Κάθε συμβαλλόμενο μέρος μπορεί να καταγγείλει την παρούσα συμφωνία με επίσημη κοινοποίηση στο άλλο συμβαλλόμενο μέρος. Η παρούσα συμφωνία παύει να ισχύει έξι μήνες μετά την ημερομηνία τέτοιας κοινοποίησης.Άρθρο 22ΠαραρτήματαΤα παραρτήματα 1 έως 7 αποτελούν αναπόσπαστο τμήμα της παρούσας συμφωνίας.Έγινε στο Κολόμπο, στις τέσσερις Ιουνίου δύο χιλιάδες τέσσερα, σε δύο αντίτυπα, στην αγγλική, γαλλική, γερμανική, δανική, ελληνική, ιταλική, ισπανική, ολλανδική, πορτογαλική, σουηδική, φινλανδική γλώσσα και στις γλώσσες Sinhala και Tamil, και καθένα από αυτά τα κείμενα είναι εξίσου αυθεντικό.Για την Ευρωπαϊκή Κοινότητα+++++ TIFF +++++Για τη Σοσιαλιστική Δημοκρατία της Σρι Λάνκα+++++ TIFF +++++--------------------------------------------------ΠΑΡΑΡΤΗΜΑ 1Κοινός κατάλογος εγγράφων η υποβολή των οποίων θεωρείται


text: ως απόδειξη της εθνικότητας(Άρθρο 2 παράγραφος 1, άρθρο 3 παράγραφος 1, άρθρο 4 παράγραφος 1 και άρθρο 5 παράγραφος 1)- Έγκυρα ή λήξαντα διαβατήρια κάθε τύπου, που έχουν εκδοθεί από τις επίσημες αρχές των κρατών μελών ή της Σρι Λάνκα (εθνικά διαβατήρια, διπλωματικά διαβατήρια, υπηρεσιακά διαβατήρια και, όπου είναι αναγκαίο, ομαδικά διαβατήρια και υποκατάστατα διαβατηρίων συμπεριλαμβανομένων των παιδικών διαβατηρίων),- έγκυρες ταυτότητες κάθε τύπου που έχουν εκδοθεί από τις επίσημες αρχές των κρατών μελών ή της Σρι Λάνκα (συμπεριλαμβανομένων των προσωρινών),- πιστοποιητικά εθνικότητας ή κάθε επίσημο έγγραφο που αναφέρει την εθνικότητα,- στρατιωτικό βιβλιάριο και στρατιωτικές ταυτότητες,- ναυτικά φυλλάδια και πιστοποιητικά ναυσιπλοΐας.--------------------------------------------------ΠΑΡΑΡΤΗΜΑ 2Κοινός κατάλογος εγγράφων που πρέπει να υποβληθούν και που θεωρούνται ως αρχικά αποδεικτικά στοιχεία της εθνικότητας(Άρθρο 2 παράγραφος 1, άρθρο 3 παράγραφος 1, άρθρο 4 παράγραφος 1 και άρθρο 5 παράγραφος 1)- Φωτοαντίγραφα [*] οποιουδήποτε από τα έγγραφα που απαριθμούνται στο παράρτημα 1 της παρούσας συμφωνίας,- φωτοαντίγραφα [*] πιστοποιητικών εθνικότητας και κάθε άλλου επίσημου εγγράφου που αναφέρει την εθνικότητα,- άδειες οδηγού ή φωτοαντίγραφα [*] αυτών,- πιστοποιητικά γεννήσεως και φωτοαντίγραφα [*] αυτών,- κάθε άλλο επίσημο έγγραφο που έχει εκδοθεί από τις αρχές του κράτους στο οποίο υποβάλλεται η αίτηση,- ταυτότητες εταιρείας ή φωτοαντίγραφα [*] αυτών,- δηλώσεις μαρτύρων,- δηλώσεις του ενδιαφερόμενου και γλώσσα την οποία ομιλεί.[*] Για τους λόγους του παρόντος παραρτήματος, ο όρος "φωτοαντίγραφα" σημαίνει φωτοαντίγραφα που έχουν εκδοθεί επισήμως από τις αρχές της Σρι Λάνκα ή των κρατών μελών.--------------------------------------------------ΠΑΡΑΡΤΗΜΑ 3Κοινός κατάλογος εγγράφων τα οποία θεωρούνται ως απόδειξη των όρων για την επανεισδοχή υπήκοων τρίτης χώρας και των απατρίδων(Άρθρο 3 παραγράφος 1, άρθρο 5 παράγραφος 1)- Σφραγίδα εισόδου/αναχώρησης ή παρόμοια εγγραφή στο ταξιδιωτικό έγγραφο του εν λόγω ατόμου ή κάθε άλλη απόδειξη της εισόδου/αναχώρησης (π.χ. φωτογραφικό υλικό),- έγγραφα επίσημου χαρακτήρα, όπως δελτίο εισαγωγής και εξιτήρια νοσοκομείων, τα οποία αποδεικνύουν σαφώς ότι το εν λόγω άτομο έμεινε στο έδαφος του κράτους μέλους στο οποίο υποβάλλεται η αίτηση,- εισιτήρια ή/και κατάλογοι επιβατών αεροπορικών ή θαλάσσιων μεταφορών που αποδεικνύουν τη διαδρομή στο έδαφος του κράτους στο οποίο υποβάλλεται η αίτηση,- πληροφορίες που δείχνουν ότι το εν λόγω άτομο προσέφυγε στις υπηρεσίες μεταφορέα ή ταξιδιωτικού γραφείου,- επίσημη δήλωση κυρίως της τελωνειακής αρχής και άλλων μαρτύρων που μπορούν να πιστοποιήσουν ότι το εν λόγω άτομο διήλθε τα σύνορα,- επίσημη δήλωση του ενδιαφερομένου τον οποίο αφορά η δικαστική ή διοικητική διαδικασία.--------------------------------------------------ΠΑΡΑΡΤΗΜΑ 4Κοινός κατάλογος εγγράφων τα οποία θεωρούνται ως αρχικά αποδεικτικά στοιχεία για τους όρους επανεισδοχής υπήκοων τρίτης χώρας και των απατρίδων(Άρθρο 3 παράγραφος 1, άρθρο 5 παράγραφος 1)- Περιγραφή του τόπου και των συνθηκών στις οποίες το εν λόγω άτομο επεσημάνθη μετά την είσοδό του στο έδαφος του αιτούντος κράτους μέλους, που εξέδωσαν οι αρμόδιες αρχές αυτού του κράτους,- πληροφορίες σχετικά με την ταυτότητα ή/και τη διαμονή ατόμου, οι οποίες υποβλήθηκαν από διεθνή οργανισμό,- ανακοινώσεις/επιβεβαίωση των πληροφοριών από μέλη της οικογενείας,- έγγραφα επίσημου χαρακτήρα, όπως αποδείξεις ξενοδοχείων, αποδείξεις εταιρειών ενοικίασης αυτοκινήτων ή αποδείξεις πιστωτικής κάρτας, που αναφέρουν σαφώς το ονοματεπώνυμο και τον αριθμό διαβατηρίου ή άλλου εγγράφου ταυτότητας του ενδιαφερομένου ατόμου.--------------------------------------------------ΠΑΡΑΡΤΗΜΑ 5[Έμβλημα της Σρι Λάνκα]...............................................................................................................................................................................................................................(Τόπος και ημερομηνία)(Προσδιορισμός της αιτούσας αρχής)Στοιχεία:..................................................................Προς......................................................................................(Προσδιορισμός της αιτούσας αρχής)ΑΙΤΗΣΗ ΕΠΑΝΕΙΣΔΟΧΗΣδυνάμει του άρθρου 7


text: της συμφωνίας της ........... μεταξύ της Ευρωπαϊκής Κοινότητας και της Σοσιαλιστικής Δημοκρατίας της Σρι Λάνκα για την επανεισδοχή ατόμων που διαμένουν παράνομαA. Προσωπικα στοιχεια1. Ονοματεπώνυμο (να υπογραμμιστεί το επώνυμο):...............................................................................................2. Επώνυμο πατρός:...............................................................................................3. Τόπος και ημερομηνία γεννήσεως:...............................................................................................Φωτογραφία4. Φύλο και φυσικά χαρακτηριστικά (ύψος, χρώμα οφθαλμών, διακριτικά στοιχεία κλπ.):....................................................................................................................................................5. Ονοματεπώνυμο πατρός και μητρός:..............................................................................................................................................................6. Προγενέστερα ονόματα υποκοριστικά ή ψευδώνυμα:...................................................................................................................................................................................7. Εθνικότητα και γλώσσα:...................................................................................................................................................................................8. Οικογενειακή κατάσταση: έγγαμος άγαμος διαζευγμένος ΧηρευάμενοςΑν έγγαμος: όνομα συζύγου ......................................................................................................................Ονόματα και ηλικία παιδιών (αν υπάρχουν) ....................................................................................................................................................................................................................9. Ονόματα αδελφών και άλλων πλησιέστερων συγγενών:...........................................................................................................................................................................................10. Τελευταία διεύθυνση στο αιτούν κράτος:.......................................................................................................................................................................................11. Τελευταία διεύθυνση στο κράτος στο οποίο υποβάλλεται η αίτηση:....................................................................................................................................................................................+++++ TIFF +++++12. Ονόματα (και περίοδοι) φοίτησης στα σχολεία του κράτους στο οποίο υποβάλλεται η αίτηση:.........................................................................................................................................................................................13. Επάγγελμα και ονόματα των πρώην εργοδοτών στο κράτος στο οποίο υποβάλλεται η αίτηση (αν υπάρχουν):..........................................................................................................................................................................................14. Ονόματα και διευθύνσεις γιατρών/οδοντιάτρων στο κράτος στο οποίο υποβάλλεται η αίτηση:...................................................................................................................................................15. Ημερομηνία και μέσα εξόδου από τα κράτος στο οποίο υποβάλλεται η αίτηση (αεροπορικώς - όνομα αεροπορικής εταιρείας, πλοίου κ.λπ.):..........................................................................................................................................................................................16. Ημερομηνία και μέσο εισόδου στο αιτούν κράτος:..........................................................................................................................................................................................B. Ιδιαιτερεσ ενδειξεισ οσον αφορα το μεταφερομενο ατομο1. Κατάσταση υγείας(π.χ. ενδεχόμενη θεραπευτική αγωγή· λατινική ονομασία μεταδοτικών ασθενειών):......................................................................................................................................................................................2. Ένδειξη ιδιαίτερου κινδύνου που συνδέεται με το άτομο(π.χ. υποψία σοβαρής αξιόποινης πράξης· επιθετική συμπεριφορά):......................................................................................................................................................................................Γ. Επισυναπτομενα αποδεικτικα μεσα1. ...................................................................................(Αριθ. διαβατηρίου)......................................................................................(ημερομηνία και τόπος έκδοσης)......................................................................................(εκδούσα αρχή)......................................................................................(ημερομηνία λήξεως)2. .................................................................................(Αριθμός ταυτότητας)......................................................................................(ημερομηνία και τόπος έκδοσης)......................................................................................(εκδούσα αρχή)......................................................................................(ημερομηνία λήξεως)3. ..................................................................................(Αριθ. αδείας οδήγησης)......................................................................................(ημερομηνία και τόπος έκδοσης)......................................................................................(εκδούσα αρχή)......................................................................................(ημερομηνία λήξεως)4. ..................................................................................(Αριθ. άλλου επίσημου εγγράφου)......................................................................................(ημερομηνία και τόπος έκδοσης)......................................................................................(εκδούσα αρχή)......................................................................................(ημερομηνία λήξεως)Δ. Παρατηρησεισ...................................................................................................................................................................................................................................................................................................................................................................................................................................................................................................................................................................................................................................................(Υπογραφή) (Σφραγίδα/χαρτόσημο)+++++ TIFF +++++--------------------------------------------------ΠΑΡΑΡΤΗΜΑ 6[Έμβλημα της Σρι Λάνκα].........................................................................................................................................................................................................(Τόπος και ημερομηνία)(Προσδιορισμός της αιτούσας αρχής)Στοιχεία......................................................................Προς.........................................................................................................................................................................................................(Προσδιορισμός της παραλήπτριας αρχής)ΑΙΤΗΣΗ ΜΕΤΕΠΙΒΙΒΑΣΗΣδυνάμει του άρθρου 13 της συμφωνίας της 4ης Ιουνίου 2004 μεταξύ της Ευρωπαϊκής Κοινότητας και της Σοσιαλιστικής Δημοκρατίας της Σρι Λάνκα για την επανεισδοχή ατόμων που διαμένουν παράνομαA. ΠΡΟΣΩΠΙΚΑ ΣΤΟΙΧΕΙΑ1. Ονοματεπώνυμο (να υπογραμμιστεί το επώνυμο):.............................................................2. Επώνυμο πατρός:.............................................................3. Ημερομηνία και τόπος γεννήσεως:.................................................................Φωτογραφία4. Φύλο και φυσικά χαρακτηριστικά (ύψος, χρώμα οφθαλμών, χαρακτηριστικά στοιχεία κ.λπ):...................................................................................................5. Προγενέστερα ονόματα, υποκοριστικά, ψευδώνυμα:.................................................................................................................................6. Εθνικότητα και γλώσσα:.................................................................................................................................7. Τύπος και αριθμός ταξιδιωτικού εγγράφου:...........................................................................................................................................+++++ TIFF +++++B. ΠΡΑΞΗ ΜΕΤΕΠΙΒΙΒΑΣΗΣ:1. Τύπος μετεπιβίβασης:αεροπορικώςδια της θαλάσσιας οδούδια ξηράς2. Κράτος τελικού προορισμού............................................................................................................3. Πιθανά άλλα κράτη μετεπιβίβασης..........................................................................................................4. Προτεινόμενο σημείο διέλευσης συνόρων, ημερομηνία, χρόνος μεταφοράς και πιθανή συνοδεία....................................................................................................................................................................................................................................................................................................................................5. Επανεισδοχή εγγυημένη από άλλο κράτος μετεπιβίβασης και στο κράτος τελικούπροορισμού (άρθρο 12 παράγραφος 2)ναιόχι6. Γνωστοί λόγοι απαγόρευσης της μετεπιβίβασης(άρθρο 12 παράγραφος 3)ναιόχιΓ. Παρατηρησεισ.............................................................................................................................................................................................................................................................................................................................................................................................................................................................................................(Υπογραφή) (Σφραγίδα/χαρτόσημο)+++++ TIFF +++++--------------------------------------------------ΠΑΡΑΡΤΗΜΑ 7[Έμβλημα της Σρι Λάνκα].................................................................................................................................................................................................................................................................................(Τόπος και ημερομηνία)(Εκδούσα αρχή)Στοιχεία: ...............................................................ΚΟΙΝΟ ΠΡΟΣΩΡΙΝΟ ΤΑΞΙΔΙΩΤΙΚΟ ΕΓΓΡΑΦΟδυνάμει των άρθρων 2 έως 5 της συμφωνίας της ........... μεταξύ της Ευρωπαϊκής Κοινότητας και της Σοσιαλιστικής Δημοκρατίας της Σρι Λάνκα για την επανεισδοχή ατόμων που διαμένουν παράνομαΙσχύει για ενιαίο ταξίδι επιστροφής από............................................................. (κράτος έκδοσης)προς..................................................................................................... (σημείο εισόδου/χώρα προορισμού)μέσω ................................................................................................................. (χώρες μετεπιβίβασης)από .................................................................................................................. (τρόπος μεταφοράς)έξοδος από ..................................................................................................... (ημερομηνία αναχώρησης)Το παρόν ταξιδιωτικό έγγραφο λήγει στις ......................... και πρέπει να υποβληθεί στον αξιωματικό μεταναστεύσεως κατά την άφιξη στο ........................................................................ (σημείο εισόδου/χώρα προορισμού).Επώνυμο......................................................................Όνομα .................................................................Ημερομηνία γεννήσεως.............................................Τόπος γεννήσεως...............................................................Φύλο...............................................................................................Ύψος ........................................................................ΦωτογραφίαΚατόχουΙδιαίτερα χαρακτηριστικά (αν υπάρχουν)...........Αριθμός ταυτότητας. ... ...............................................Εθνικότητα ....................................................................ΥπογραφήΔιεύθυνση στη Σρι Λάνκα (αν είναι γνωστή)............................................ .............................................................................................................................................................................................................................................................................................................(Υπογραφή) (σφραγίδα/χαρτόσημο)+++++ TIFF +++++--------------------------------------------------


text:
 11.4.2014
 EL
 Επίσημη Εφημερίδα της Ευρωπαϊκής Ένωσης
 L 108/3
 ΜΕΤΑΦΡΑΣΗ
 ΣΥΜΦΩΝΊΑ
 μεταξύ της Ευρωπαϊκής Ένωσης και της Ηνωμένης Δημοκρατίας της Τανζανίας για τους όρους της μεταγωγής των υπόπτων πειρατείας και των συναφών κατασχεθέντων περιουσιακών στοιχείων από τη ναυτική δύναμη υπό την ηγεσία της Ευρωπαϊκής Ένωσης στην ηνωμένη δημοκρατία της Τανζανίας
 Η ΕΥΡΩΠΑΪΚΗ ΕΝΩΣΗ, στο εξής και «ΕΕ»,
 αφενός, και
 Η ΗΝΩΜΕΝΗ ΔΗΜΟΚΡΑΤΙΑ ΤΗΣ ΤΑΝΖΑΝΙΑΣ, καλούμενη στο εξής «Τανζανία»,
 αφετέρου,
 από κοινού καλούμενες εφεξής «τα μέρη»,
 ΛΑΜΒΑΝΟΝΤΑΣ ΥΠΟΨΗ:
 —
 τις αποφάσεις του Συμβουλίου Ασφαλείας των Ηνωμένων Εθνών (ΑΣΑΗΕ) 1814 (2008), 1838 (2008), 1846 (2008), 1851 (2008) και τις διάδοχες ΑΣΑΗΕ,
 —
 τη σύμβαση των Ηνωμένων Εθνών για το Δίκαιο της Θάλασσας του 1982 (UNCLOS) και ιδίως τα άρθρα της 100 έως 107 και το άρθρο 110,
 —
 την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (επιχείρηση EUNAVFOR Atalanta), η οποία εν συνεχεία τροποποιήθηκε,
 —
 το διεθνές δίκαιο των ανθρώπινων δικαιωμάτων, περιλαμβανομένου του διεθνούς συμφώνου του 1966 για τα αστικά και πολιτικά δικαιώματα και της σύμβασης του 1984 κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας,
 —
 ότι η παρούσα συμφωνία δεν θίγει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου.
 ΛΑΜΒΑΝΟΝΤΑΣ ΕΠΙΣΗΣ ΥΠΟΨΗ:
 —
 τις περιφερειακές πρωτοβουλίες κατά της πειρατείας όπως οι πρωτοβουλίες στο πλαίσιο της Αφρικανικής Ένωσης (ΑΕ), της Κοινότητας Ανατολικής Αφρικής (ΚΑΕ), της Κοινότητας για την Ανάπτυξη της Μεσημβρινής Αφρικής (ΚΑΜΑ), του κώδικα συμπεριφοράς του Τζιμπουτί και της περιφερειακής ασφαλείας στη θάλασσα και της αντιπειρατικής στρατηγικής που θεσπίσθηκε στον Μαυρίκιο το 2010,
 ΣΥΜΦΩΝΟΥΝ ΤΑ ΕΞΗΣ:
 Άρθρο 1
 Σκοπός
 Η παρούσα συμφωνία καθορίζει τους όρους και τις λεπτομέρειες για τη μεταγωγή από την EUNAVFOR στην Τανζανία τού ή των υπόπτων που φέρονται ως προτιθέμενοι να διαπράξουν, διαπράττουν ή έχουν διαπράξει πειρατικές επιθέσεις και κρατούνται από την EUNAVFOR, και τη μεταφορά των συναφών κατασχεθέντων από την EUNAVFOR περιουσιακών στοιχείων, και για τη μεταχείρισή τους μετά τη μεταγωγή.
 Άρθρο 2
 Ορισμοί
 Για τους σκοπούς της παρούσας συμφωνίας νοούνται ως:
 α)
 «Ναυτική δύναμη υπό την ηγεσία της Ευρωπαϊκής Ένωσης» (EUNAVFOR), τα στρατιωτικά αρχηγεία της ΕΕ και τα εθνικά σώματα δυνάμεων που συμβάλλουν στην επιχείρηση της ΕΕ «Atalanta», τα σκάφη και τα αεροσκάφη τους και τα περιουσιακά τους στοιχεία·
 β)
 «επιχείρηση», η προετοιμασία, εγκατάσταση, εκτέλεση και υποστήριξη της στρατιωτικής αποστολής που συνιστάται βάσει της κοινής δράσεως 2008/851/ΚΕΠΠΑ του Συμβουλίου της ΕΕ και/ή των διαδόχων της·
 γ)
 «εθνικά σώματα δυνάμεων», μονάδες και σκάφη που ανήκουν στα κράτη μέλη της Ευρωπαϊκής Ένωσης και σε άλλα κράτη που συμμετέχουν στην επιχείρηση·
 δ)
 «αποστέλλον κράτος», κράτος που παρέχει εθνικό σώμα δυνάμεων για την EUNAVFOR·
 ε)
 «πειρατεία», η πειρατεία όπως ορίζεται στο άρθρο 101 της σύμβασης των Ηνωμένων Εθνών για το Δίκαιο της Θάλασσας (UNCLOS)
 στ)
 «μεταχθείς/μεταγόμενος», κάθε ύποπτος που φέρεται ως προτιθέμενος